
1. Clarorum virorum facta moresque posteris tradere, anti- 
quitus usitatum, ne nostris quidem temporibus quamquam in- 
curio3a suorum aetas omisit, quotiens magna aliqua ac nobilis 
virtus vicit ac supergresşa est ignorantiam recti et invidiam. 
Sed apud priores ut, agere digna memoratu pronum magisque 5 
in aperto erat, ita celeberrimus quisque ingenio ad prodendam 
virtutis memoriam sine gratia ant ambitione bonae tantum con- 
scientiae pretio ducebatur. Âc plerique suam ipsi vitam narrare 
fiduciam potius morum quam adrogantiam arbitraţi sunt , nec 
id Rutilio et Scauro citra fidem aut obtrectationi fuit: adeo io 
virtutes isdem temporibus optime aestimantur, quibus facillime 
gignuntur. 

2. Adhuc narraturo mihi vitam defuncţi hominis venia opus 



4. Quae inter est et ignorantiam in lidris leguntur vitium 
parvis magnisque civitatibus commune emblema esse vidit 
Peerliamp, stmptum ex Corn. Nep. Chab. 3. 



18. Adhuc — incusaiurus. 2 am 
saeva — exegimus. Qua venia ad 
illud tempas sibi opus fuisse ait, 
vitam defuncţi hominis simpliciter 



fui 38 e affirmat, si eiusdem hominis 
vitam fuisse t incusaturns. In libris 
haec leguntur: At nuc. Narraturo 
mihi uitam defuncţi hominis. uenia 



narraturo, eam se non petiturum ' opus fuit: Quă non petissem (petiis- 

fuit, quam non petissem incusaturus. Tam saeva et infesta 
virtutibus tempora exegimus. Cum Aruleno Kustico Paetus 
Thrasea, Herennio Senecioni Priscus Helvidius lăudaţi essent, 
capitale fuit, neque in ipsos modo auctores sed in libros quoque 

5 eorum saevitum, delegato triumviris ministerio ut monumenta 
clarissimorum ingeniorum in foro ac comitio urerentur. Scilicet 
illo igne vocem populi Eomani et libertatem senatus et con- 
scientiam generis humani aboleri arbitrabantur , expulsis insuper 
sapientiae professoribus atque omni bona arte in exilium acta, 

io ne quid usquam honestum occurreret. Dedimus profecto grande 
patientiae documentum ; et sicut vetus aetas vidit quid ultimum 
in libertate esset, ita nos quid in servitute, adempto per in- 
quisitiones etiam loquendi audiendique commercio. Memoriam 
quoque ipsam cum voce perdidissemus , si tam in nostra po~ 

15 testate esset oblivisci quam tăcere. • 

3. Nune demum redit animus: et quamquam primo statim 
beatissimi saeculi ortu Nerva Caesar res olim vix sociabiles 
miscuerit, principatum ac libertatem, augeatque quotidie feli- 



4. fuit Gantrelle (qui pro legimus dat transegimus) — fuisse. 



sem B) incusaturus tam seua et infesta 
(seuia et infelicia B) mtutibus tempora : 

Legimus cum capitale fuisse. — 

In his at nune ferri non potest 
quia duo priora capita in exacţi 
temporis miseriia describendis tota 
versantur, at tertio demnm capite 
commemoratur quanta lux civitati 
affulserit, postquam Nerva imperium 
adeptus sit: Nune demum redit ani- 
mus eqs. Accedit quod, si nune 
retinetur, fuit tueri nullo modo 
potest. Etiam legimus damnan- 
dum est; namque Rusticus et Senecio 
a Domitiano occisi sunt ipso Tacito 
vivo atque adeo praesente. — Exigere 
tempora fere idem est quod peragere 
tempora, sed ita ut exigere miserias 
et calamitatea perferendi significa- 
tionem saepius admixtam habeat. 



Val. Max. III. 3. E. 6; III. 5. 4; 
IV. 1. E. 4; Plaut. Capt. V. 4. 12. 
Cf. Tac. Ann. III. 16. 

7. in foro ac comitio, in foro 
et quidem in ea fori parte, quae 
comitium appellatur. Cf. Cic. Verr. 
Act. II. I. 58 et III. 57 forum 
comiHumque; Ibid. III. 57 non in 
foro , non in comitio, non in rostris; 
Şest. 75 forum, comitium, curiam; 
Plin. H. N. XV. 18 in foro ipso ac 
comitio. — Libri: in comitio ac 
fo r o. Saepissime in hoc libello ver- 
borum ordo a librariis turbatus est. 

17. vix sociabiles. — disso- 
tiabiles A; dissociabile est aut 
id quod dissociat , aut id , quod dis- 
80ciarî potest cf. interprett. ad 
Hor. Od. 1.3.22. dissolubiles B. 



cap. 2—3. 3 

citatem temporum Nerva Traianus, nec spes modo ac votum 
securitas publica sed spei ac voti fiducia iam robur adsumserit, 
naturae tamen infirmitate humanae tardiora sunt remedia quam 
mala; et .ut corpora nostra lente augescunt, cito extinguuntur, 
sic ingenia studiaque oppresseris facilius quam revocaveris : subit 5 
quippe etiam ipsius inertiae dulcedo , et invisa primo desidia 
postremo amatur. Quid? si per quindecim annos, grande mor- 
talis aevi spatium, mulţi fortuitis casibus, promptissimus quis- 
que saeyitia principis interciderunt , pauci soluti discrimine non 
modo illorum sed etiam noştri superstites sumus, exemptis e 10 
media vita tot annis, quibus iuvenes ad senectutem, senes 
prope ad ipsos exactae aetatis terminos per silentium venimus. 
Non tamen pigebit vel incondita ac rudi voce memoriam prioris 
servitutis ac testimonium praesentium bonorum composuisse. 



8. mulţi Lipsim — multis; 10. illorum Peerlkamp — 
aliorum; 14. servitutis Vrsinus — senectutis. 



1. nec spes modo ac votum secu- 
ritas publica sed spei ac voti fi- 
ducia iam robur adsumserit i. e. 
quamquam securitas publica non in 
spe tantum sit et votis, .sed iam 
firmamentum et robur eo adsumserit, 
quod confidimus spem et votum, quae 
pro securitate illa conceperimus , 
rata futura esse. — Libri: nec spem 
modo ac votum securitas publica sed 
ipsius voti fiduciam ac robur 
adsumserit. Peerlkamp , qui pro spem 
dedit spes, post votum inseri voluit 
sit; sine ulla necessitate, cf. infra 
c. 4: ultra quam concessum (esset). 
Plura huius ellipsis exempla affert 
Boetticher , Lex. Tac. Prol. p. lxxxiv 
sq. 

3. naturae tamen infirmitate 
humanae, cf. Quint. X. 2. 29. quae- 
dam sunt imitabilia quibus infirmitas 
naturae non sufficiat. Saepissime 



apud Taciturn adiectivum ab eo 
verbo, cui proprium est, aberravit; 
cf. c. 24 expulsum seditione domestica 
unum ex regulis; c. 25 infesta ho- 
stibus exercilus itinera; c. 29 septimae 
inilio aestatis ; c. 32 locorum trepidos 
ignor antia; Ann. XIV. 3 mulieris usu 
scelerum adversus insidios intentae. 
Plura dat Boetticher, Lex. Tac. p. 
132. sq. — Libri: natura tamen 
infirmitatis humanae. 

9. soluti discrimine. Cf. Val. 
Max. IV. 7. E. 1 solutus periculo mor- 
ţiş. — Libri et uti dixerim, quod , 
quia latin uni non esse intellexerunt , 
in ut ita dixerim Rhenanus , Woelffiin 
ut sic dixerim mutarunt. Huic vero 
dicendi formulae minime hic locus 
est , neque enim aliorum superstitem 
esse, neque superstitem esse sui 
locutio est adeo insolita et abstrasa , 
ut excusatione indigeat. 

Hic interim liber, honori Agricolae soceri mei destinatus, pro- 
fessione pietatis aut laudatus erit aut excusatus. 

4. Gnaeus Iulius Agricola, vetere et inlustri Foroiuliensium 
colonia ortus, utrumque avum procuratorem Caesarum habuit, 

5 quae equestris nobilitas est. Pater illi Iulius Graecinus sena- 
torii ordinis, studio eloquentiae sapientiaeque notus, iisque 
ipsis virtutibus iram Gai Gaesaris meritus : namque M. Silanum 
accusare iussus et, quia abnuerat, interfectus est. Mater Iulia 
Procilla fuit, rarae castitatis. In huius sinu indulgentiaque 

io educatus per omnem honestarum artium cultum pueritiam 
adulescentiamque transegit. Ârcebat eum ab inlecebris peccan- 
tium praeter ipsius bonam integramque naturam, quod statim 
parvulus sedem ac magistram studiorum Massiliam habuit, 
locum Graeca comitate et provinciali sanctimonia mixtum ac 

15 bene compositum. Memoria teneo solitum ipsum narrare se 
prima in iuventa studium philosophiae acrius, ultraque quam 
concessum Romano assectatori, hausisse, ni prudentia matris 
incensum ac fiagrantem animum coercuisset. Scilicet sublime 
et erectum ingenium pulchritudinem ac speciem magnae excel- 

20 saeque gloriae vehementius quam caute adpetebat. Mox mitiga- 
vit ratio et aetas , retinuitque , quod est difficillimum , ex sapientia 
modum. 

5. Prima castrorum rudimenta in Britannia Suetonio Pau- 



5. illi Woelffiin — Iulii; 10. honestarum A — honestatis B; 
11. eum A — tamen B; 16. in omisit B; ultraque Baehrens 
— ultra; 21. retinuitque A — retinuit B. 



14. sanctimonia i. e. probitate 
et morum integritate, cf. Gic. pro 
Quint. 55 sanctimonia ac diligentia; 
Ibid. 93 pudor et sanctimonia; Tac. 
Ann. III. 69 Torquata priscae saneti- 
moniae virgo; XII. 6 femina sandi' 
monia insignis. Libri: p ars im o- 
nia. 

17. assectatori i. e. sapientiae 
Btudioso; Cf. Plin. N. N. VIII. 17. 
21 et VIII. 28. 68: assectator sapien- 



tiae; Id. XIX. 1. 5 : assectator eloquen- 
tiae ; Gell. V. 1 : auditor assectator- 
que Protagorae. Libri ac senatori. 
Peerlkamp recte monet senatorem 
nusquam appellari neque aliquem 
patre senatorio natum, neque fu- 
turum senatorem, »nisi fortasse, 
qni iam esset a principe destinatus, 
quod certe de adolescente in prima 
iuventute non diceretur." 



cap. 3—6. 5 

lino, diligenţi ac moderato duci, adprobavit, electus quem 
contubernio adsumeret. Nec Agricola licenter egit, more iuve- 
num qui militiam in lasciviam vertunt, neque segniter ad vo- 
luptatea et commeatus titulum tribunatus et inscitiam rettulit: 
sed noscere provinciam, nosci exercitai, discere a peritis, sequi 5 
optimos , nihil adpetere in iactationem , nihil ob formidinem 
recusare simulque et anxius et interritus agere. Non şane alias 
exagitatior magisque in ambiguo Britannia fuit: trucidati ve- 
terani, incensâe coloniae, intersepti exercitus; turn de salute, 
mox de victoria certavere. Quae cuncta etsi consiliis ductuque 10 
alterius agebantur, ac fama rerum et reciperatae provinciae 
gloria in ducem cessit, artem et usum et stimulos addidere 
iuveni, intravitque animum militaris gloriae cupido, ingrata 
temporibus quibus sinistra erga eminentes interpretatio nec mi- 
nus periculum ex magna fama quam ex mala. 15 

6. Hinc ad capessendos magistratus in urbem degressus 
Domitiam Decidianam , splendidis natalibus ortam , sibi iunxit; 
idque matrimonium ad maiora nitenti decus ac robur fuit. 
Vixeruntque mira concordia , per mutuam caritatem et in vicem 
se appetendo conexi , quod in bona uxore tanto maior laus 20 



2. egit 8uppl. Heraeus; 3. neque Â — nec B; 4. inscitiam 
A — iustitiam B ; 7. interritus vir. doct. ap. Walch — intentus ; 
11. fama BaeArens — summa. 



1. electus quem contubernio ad- 
sumeret i. e. electus, quem Sue- 
tonius per contubernium sibi com- 
item adscisceret. Cf. Hiat. IV. 68 
adsumuntur e civitate clarissimus quis- 
que; Ann. I. 3 JUius collega imperii, 
eonsors tribunitiae potestatis adsumi- 
tur. Sibi omissum est , ut Ann. III. 
43 ut eo pignore parentes (sibi) ad- 
iungeret; plura huius ellipsia exempla 
affert Boetticher L. T. p. 383. — 
Libri: aestimaret. 

8. exagitatior i. e. magis com- 
mota atque irritata. Exagitare sae- 
pius apud Sallustinm hanc vim 



habere docet Kritz ad Gat. 29. 1 et 
31. 1. Cf. Ernesti ad Tac. Ann. IV. 
12. — exicitatior A — exerci- 
tatior B. 

16. in urbem degressus; cf. 
Ann. XI. 21. 8 Rufus degressus in 
urbem (ex Africa). — degretsus A 
digressus B. 
19. in vicem se appetendo conexi. 
Conectere et innectere apud argenteae 
aetatis scriptores, inprimis apnd 
Taciturn, translate maxime de in- 
timo coniunctionis vinculo usurpan- 
tur; Cf. Boetticher L. T. s. vv. De 
v. appetere cf. Cic. Lael. XIV. 50 

quanto in mala plus culpae est. Sors quaesturae provinciam 

. Asiam, pro consule Salvium Titianum dedit, quorum neutro 

corruptus est, quamquam et provincia dives ac parata peccan- 

tibus, et pro consule in omnem aviditatem pronus quantalibet 

5 facilitate redempturus esset mutuam dissimulationem mali. 

Auctus est ibi filia , in subsidium simul et solacium ; nam filium 

ante sublatum brevi amisit. Mox inter quaesturam ac tribuna- 

tum plebis atque ipsum etiam tribunatus annum quiete et otio 

transiit, gnarus sub Nerone temporum, quibus inerţia certior 

io et pro sapientia fuit. Idem praeturae silentium ; nec enim 

iurisdictio obvenerat. Ludos et inania honoris media rationis 

atque abundantiae duxit, uti longe a luxuria, ita famae propior. 



4. quantalibet facilitate A — quantilibet felicitate B ; 8. quiete 
A — quietis B; 9. transit A — transiit B; certior et quae in 
A et B inter praeturae et silentium legnntur in suum locum migrare 
iussit Peerliamp; 11. rationis A — luxuriae B. 



Concedetur profecto verum esse ut 
bonos boni diligant adsciscantque sibi 
quasi propinquitate coniunctos atque 
natura, Nihil est enim appetentius 

similfum sui quam natura. Plin. 

Ep. VII. 31. 7 Hune hominem, ap- 

petentissimum tui complectere , 

adprehende, immo et invita ac sic 
ama, tamquam gratiam refer as. Ne- 
que enim oblig andus , sed remuneran- 
dus est in amoris officio qui prior 
coepiL — Vixerunt igitur artis 
vinculis coniugalibus iuocti, quia 
alter al te rum car am habebat et 
inutuum amorem sibi conciliare per- 
petuo studebat. Hoc ipsum in bona 
uxore (h. e. si uxor bona est) , ma- 
rito tanto maior laus , quanto in mala 
(h. e. si mal am uxore m habet) plus 
eidem culpae est. — In B haec legun- 
tur: per mutuă caritatem et inuicem 
se appetendo nisi; in A per mu- 
tuam caritatem et invicem se antepo- 



mdo: Nisi. Si v. anteponere Tacitus 
h. 1. usus esset, non, opinor, addere 
neglexisset, cui vel quibus alter 
alteram anteponeret. 

11. media rationis atque abun- 
dantiae duxit. In libris est medio ; 
Peerlkamp coniecit media, quae 
vero affert ad coniecturam tuendam 
locumque explicandum non sufficere 
videntur. Ludos et inania honoris 
Agricola negotia media esse ratus 
est i. e. ad duas res contrarias ae- 
que apta. Horat. Od. II. 19. 18 
Pacis eras mediusque belii ; Vell. Pat. 
II. 114 agebat medium plurima dis- 
simulantis, aliqua inhibentis; Liv. I. 
32 medium erat in Anco ingenium 
et Numae et Romuli memor. — Duxit 
ut Ann. III. 32 senatus paternas ei 
angustias honori quam ignominiae 
habendam ducebat; Ann. IV. 1. Ger- 
manici mortem inter prospera ducebat. 



cap. 6— 6. 



Turn electus a Galba ad dona templorum recognoscenda dili- 
gentissima conquisitione effecit, ne cuius alterius sacrilegium 
res publica quam Neronis sensisset. 

7. Sequens annus gravi vulnere animum domumque eius 
adflixit. Nam classis Othoniana licenter vaga dum Intemelios 5 
(Liguriae pars est) hostiliter populatur, matrem Agricolae in 
praediis suiş interfecit, praediaque ipsa et magnam patrimonii 
partem diripuit, qiiae causa caedis fuerat. Igitur ad sollemnia 
pietatis profectus Agricola, nuntio adfectati a Yespasiano im- 
perii deprehensus ac statim in partes transgressus est. Iniţia io 
principatus ac statum urbis Mucianus regebat , iu vene admodum 
Domitiano et ex paterna fortuna tantum licentiam usurpante. 

îs missum ad dilectus agendos Âgricolam integreque ac strenue 
versatum vicesimae legioni tarde ad sacramentum transgressae 
praeposuit. Sub decessore seditiose agere narrabatur. Quippe 15 
legatis quoque consularis vis nimia ac formidolosa erat, nec legatus 
praetorius ad cohibendum potens, incertum suo an militum in- 
genio. Ita successor simul et ultor electus rarissima moderatione 
maluit videri invenisse bonos quam fecisse. 

8. Fraeerat tune Britanniae Yettius Bolanus , placidius quam 20 
feroci provincia dignum est. Temperavit Agricola vim suam 
ardoremque compescuit, ne insolesceret, peritus obsequii eru- 
ditusque utilia honestis miscere. Bre vi deinde Britannia con- 
sularem Fetilium Cerialem accepit. Habuerunt virtutes spatium 
exemplorum, sed primo Cerialis labores modo et discrimina, 25 
mox et gloriam communicabat : saepe parti exercitus in expe- 
rimentum, aliquando maioribus copiis ex eventu praefecit. Nec 



2. effecit N. Heinsius — fecit; cuius A — cuiuis B; 
5. Intemelios Lipsim — in templo {in marg. A Templum); 
10. deprehensus A — deprehensus est B; 15. Sub decessore 
Madvig — ubi decessor; 16. consularis vis Madvig — consu- 
laribus; 22. obsequii Ritter — obsequi. 



21. ne insolesceret i. e. neim- 
modestus fiere t; cf. Ann. II. 75 neque 
ipsum gaudium moderam et magis 
insolescente Plancina ; Tiro apud Gell. 



VI (VII) 3. 15 ad superbiam feroci- 
amque et immodicum modum insoles- 
cere. — Libri ne incresceret. 

Agricola umquam in suam famam gestis exsultavit: ad aucto- 
rem ac ducem humaniter fortunam referebat. Ita virtute in 
obsequendo, verecundia in praedicando extra invidiam nec extra 
gloriam erat. 

5 9. Revertentem ab legatione legionis divus Vespasianus inter 
patricios adscivit; ac deinde provinciae Aquitaniae praeposuit, 
splendidae imprimis dignitatis administratione ac spe consulatus, 
oui de3tinarat. Gredunt plerique militaribus ingeniis subtilita- 
tem deesse, quia castrensis iurisdictio severa et abscisior ac 

io plura mânu agens calliditatem fori non exerceat. Agricola na- 
turali prudentia, quamvis inter togatos, facile iusteque agebat. 
Iam vero tempora curarum remissionumque di visa: ubi conven- 
tus ac iudicia poscerent, gravis intentus severus et paene 
immisericors : ubi officio satisfactum, nullam ultra potestatis 

15 personam geasit: trişti tiam et adrogantiam et duritiam exuerat. 
Nec illi, quod est rarissimum, aut facilitas auctoritatem aut 
severitas amorem deminuit. Integritatem atque abstinentiam in 



10. deesse A — adesse B; 13. tempora curarum A — tem- 
poris et curarum B; 16. gessit suppl. Baehrens\ 17. facilitas 
A — facultas B; 18. deminuit Lipsius — diminuit. 



2. humaniter i. e. modeste et 
civiliter; cf. Cic. ad Axium lib. II 
apud Nonium p. 509 : invitus litteras 
tuas scinderem, ita sunt humaniter 
scriptae; id. ad Att. VII. 5. 2: 7Y- 
ronem propter humanitatem et mode- 
ştiam malo salvum , quam propter usum 
meum. — Libri ut minister. 

10. severa et abscisior i. e. 
astricta et abrupta, nullis utens 
ambagibus; cf f Val. Max. VII. E. 
5. 4 Charondae praefractior atque 
abscisior iustitia; VI. 3. 10 abscisa 
sententia; VI. 4. 3. abscisa graoitas 
animi sermonisque) III. 8. 3 abscisum 
responsum. — Libri secura et ob- 
tusior. 



14. paene immisericors. — Li- 
bri habent saepius misericors, 
verum misericordiae commemoratio 
ab hoc loco aliena est, quo earum 
tantum virtutum mentionem facit 
Tacitus, quibus Agricola, quam 
legaţi personam Bustineret , eminuit. 
Misericordia autem, etsi in homine 
privato magnopere laudanda, con- 
ventibus procul habenda erat 

16. duritiam i. e. severitatem, 
acer bita tem ; cf. Hist. I. 23 duritia 
imperii; Ann. I. 35 duritia operum 
militarium; Suet. Claud. \ A duritiam 
lenitatemve legum moderări. — au- 
ariciam A — auaritiam B. 



oap. 8—10. 



tanto viro efferre iniuria virtutum fuerit, Ne famam quidem , 
cui saepe etiam boni indulgent, ostentanda virtute aut per 
artem quaesivit: procul ab aemulatione adversus collegas, pro- 
cul a contentione adversus procuratores et vincere inglorium et 
adsequi sordidum arbitrabatur. Minus trienniuin in ea lega- 5 
tione detentus ac statim ad spem consulatus revocatus est, 
comitante opinione Britanniam ei provinciam dări, nullisinhoc 
suiş sermonibns, sed quia par videbatur. Haud semper errat 
fama; aliquando et elegit. Consul egregiae iam spei filiam iu- 
veni mi hi despondit ac post consulatum collocavit, et statim io 
Britanniae praepositus est, adiecto pontificatus sacerdotio. 

10. Britanniae situm populosque multis scriptoribus memo- 
ratos non in comparationem curae ingeniive referam, sed quia 
tune primum perdomita est: ita quae priores nondum comperta 
eloquentia percoluere, rerum fide tradentur. Britannia, insu- 15 
larum quas Romana potentia complectitur maxima, spatio ac 
caelo in oiientem Germaniae, in occidentem Hispaniae obten- 
ditur, in meridiem et Gallis inspicitur; septentrionalia eius, 
nullis contra terris, vasto atque aperto mari pulsantur. For- 
mam totius Britanniae Livius veterum, Fabius Rusticus recen- 20 
tium eloquentissimi auctores oblongae scutulae vel bipenni ad- 



2. saepe etiam A — etiam saepe B; ostentanda Rhenanus — 
ostentandam; 8. haud — errat A; aut — erat B; 9. egregiae 
Puteolanus — graeciae A — grate B; iam Rhenanus — turn; 
10. ac post A — et post B; 14. tune Wex — turn; 18. in 
meridiem et Gallis Baehrens — Gallis in meridiem etiam; 
21. scutulae A — scupulae B. 



1. efferre Le. laudando extol- 
lere; cf. Ann.. IV. 33. 19 neque 
refert cuiusquam Punicas Romanasne 
ades laetius estuleris; III. 27. 10 
laudibus Seianum extulit. Ad senten- 
tiam cf. Vell. II. 45 Catonis inte- 
gritatem laudare nefas est, — Libri 
referre. 

5. adsequi i. e. consequi et ae- 
quare; cf. Germ. c. 14 quum ventum 
in aciem , turpe principi virtute vinci, 



turpe comitatul virtutem principis non 
adaequare. Ann. XV. 17 pedes prae- 
venientem equitem adsequeretur ; Hist. 
II. 65 digressum a Lugduno Vitei- 
lium Rufus adsequi tur. — a t teri 
A — ac teri B. 

16. potentia; cf. Ann. II. 60 
haud minus magnifica quam nune vi 
Parthorum aut potentia Romana iu- 
bentur. — noticia A — notitiaBi 
Romana notitia complectitur pro Ro- 

simula vere. Et est ea facies citra Caledoniam , unde et uni- 
versae fama; sed trausgressis immensum et enorme spatium 
procurrentium extremo iam litore terrarum velut in cuneum 
tenuatur. Hanc oram novissimi maris tune primum Romana 

5 classis circumvecta insulam esse Britanniam adfirmavit , ac 
simul insulas, quas Orcadas vocant, invenit domuitque. Di- 
specta est et Thule, sed hactenus iussnm et hiems adpetebat, 
qua mare pigrum et grave remigantibus perhibent ne ventis 
quidem proinde ac nostrum attolli, credo quod rariores terrae 

io montesque et profunda moles continui maris tardius impellitur. 

11. Naturam Oceani atque aestus neque quaerere huius operis est, 

ac mulţi rettulere: unum addiderim,nusquam latius dominări mare, 

multum fluminum hue atque illuc ferre, nec litore tenus aderes- 

cere aut resorberi , sed influere penitus atque incumbere , et iugis 

15 etiam ac montibus inseri velut in suo. Gaelum crebris imbribus ac 
nebulis foedum; asperitas frigorum abest. Dierum spatia ultra 
noştri or bis mensuram; nox clara et extrema Britanniae parte 



1. universae Baehrens — in universum; fama; sed trans- 
gressis Schoemann — fama est transgressis; 2. enorme Rhenanus — 
innorme A — inorme B ; 6. dispecta A — despecta B; 7. sed. . . . 

XL 

qua Baehrens — quia .... sed; 9. ac nostrum supplevit Baeh- 
rens; 12. dominări Puteolanus — damnări (in marg* A dominări), 
15. — 26. vv. caelum — serviant in libru ineerta sunt inter 
vincuntur et primus (c. 13), ita ut vv. ceterum Britanniam (c. 
12) — vincuntur (c. 13) continuo legantur post velut in suo. 
Ordinem restituit Wex. 



mani noverunt Peerlkampio quoqne 
in re simplici ac tenui grandius et or- 
natius dictum videbatur. Quod autem 
proposuit Romana ditio ne ipsi qui- 
dem satis placuisse perspicuum est. 
5. Quae inter simul et insulas in 
libris leguntur incognitas ad id tem- 
pus, tamquam turpe emblema ex- 
punxi. Tollenda quoque putavi quae 
deinceps inter montesque et et in 



lib. inveniuntur causa ac materia 
tempestatum, quae ludi magistri 
sapientiam olere videntur. 

14. incumbere i. e. ingruere, 
irrumpere. Plin. H. N. V. 32. 40 
impetum deinde sumit Hellespontus 
et mare incumbit; apud eundem in- 
venies incubuere măria. Gf. Virg. 
Geo. II. 311 tempestas a vertice sil- 
vis lncubuit. — Libri: ambire. 



cap. 10-12. 

bre vis, ut finem atque initium lucia exiguo discrimine inter- 
noscas. Quod si nubes non offieiant, aspici per noctem solis 
fulgorem, nec occidere et exsurgere sed transire adfirmant. Sci- 
licet extrema et plaua terrarum humili umbra non erigunt 
tenebras, infraque caelum et sidera nox cădit. Solum, praeter 5 
oleam vitemque et cetera calidioribus terris oriri şueta patiens, 
frugum fecundum: cito proveniunt, tarde mitescunt; eademque 
utriusque rei causa, multus umor terrarum oaelique. Fert 
Britannia aurum et argentum et alia metalla, pretium victo- 
riae. Gignit et Oceanus mărgărita, sed subfusca ac liventia. io 
Quidam artem abesse legentibus arbitrantur ; nam in rubro mari 
viva ac spirantia saxis avelli, in Britannia, prout expulsa sint, 
colligi: ego facilius crediderim naturam margaritis deesse quam 
nobis avaritiam. 

12. Ipsi Britanni dilectum ac tributa et iniuncta imperii mu- 15 
nera impigre obeunt, si iniuriae absint: has aegre tolerant, 
iam domiti ut pareant, nondum ut servi an t. Caterum Britan- 
niam qui mortales ini tio coluerint, indigenae an advecti, ut inter 
barbaros , parum compertum. Habitus corporum varii atque ex 
eo argumenta. Namque rutilae Galedoniam habitantium comae, 20 
magni artus Germanicam originem adseverant; Silurum coloraţi 
vultus, torti plerumque crines et posita contra Hispania Hibe- 
ros veteres traiecisse easque sedes occupasse fidem faciunt; 
proximi Gallis et similes sunt, seu durante originis vi, seu 
procurrentibus in diversa terris positio caeli corporibus habitum 25 
eundem dedit. In universum tamen aestimanti Gallos vicinam 
insulam occupasse credibile est. Eadem sacra deprehendas su- 



3. et exurgere A — nec exurgere B; 7. cito proveniunt, 
tarde mitescunt Peerlkamp — tarde mitescunt, cito proveniunt; 
10. subfusca A — suffusa B; 21. artus germanicam A — 
arcuş ger mânam B; 22. Hispania Muretus — hispaniam; 
23. babitasse (in murg. occupasse) A — occupasse B; 24. origi- 
nis vi Rhenanu8 — originis usu; 26. eundem suppL Baehrens; 
aestimati A — aestimanti B. 



27. Eadem sacra deprehendas 
superstitionum permansione i. e. 



quia, etei mutatis sedibus, în Gal- 
licis superstitionibus perseverant. 

perstitionum permansione; sermo haud mul turn diversus, in 
deposcendis periculis eadem audacia, in detrectandis eadem for- 
mido. Plus tamen ferociae Britanni prae se ferunt, ut quos non- 
dum longa pax emollierit. Nam Gallos quoque in bellis flo- 
5 ruisse accepimus; mox segnitia cum otio intravit, amissa vir- 
tute pariter ac libertate. Quod Britannorum olim victis evenit: 
ceteri manent quales Galii fuerunt. 

13. In pedite robur; quaedam nationes et curru proeliantur: 
honesti aurigae, clientes propugnant. Olim regibus parebant, 

io nune per principes factionibus et studiis distrahuntur ; nec 
aliud adversus validissimas gentes pro nobis auxilium quam 
quod in commune non consulunt. Rarus duabus tribusye civi- 
tatibus ad propulsandum commune periculum consensus: ita 
singuli pugnant, universi vincuntur. Primus omnium Boma- 

15 norum diyus Iulius cum exercitu Britanniam ingressus, quam- 
quam prospera pugna terruerit incolas ac litore potitus sit, 
potest videri ostendisse posteris, non tradidisse. Mox bella 
civilia et in rem publicam versa principum arma, ac longa 
oblivio Britanniae etiam in pace: consilium id diyus Augustus 

20 yocabat, Tiberius praeceptum. Agitasse Gaium Caesarem de 



3. prae se ferunt Eulleman — praeferunt; 6. "euenit" uictis 
A — uictis euenit B ; 9. honesti aurigae Eulleman — honestior 
auriga; 10. studiis distrahuntur N. Heinsius — studiis trahun- 
tur; 12. tribusque A — tribusue B; 14. vincuntur. Primus 
Baehrens — vincuntur. (c. 13) Igitur primus. 



Cic. de înv. II. 54 per sever antia est 
in ratione bene considerata stabilis et 
perpetua permansio ; Id. Ep. Fam. I. 9 
in una sententia perpetua permansio; 
ad Att. XI 18 quodvis enim suppli- 
cium levius est hac permansione. — 
Libri: Eorum , . , .persuasione. 

2. Libri: audacia et, ubi adue- 
nere in detrectandis. Turpe emblema 
tollendum putavi. 

11. pro nobis auxilium. Cf. 
Ann. Y. 8 neque aliud periditanti- 



bus auxilii, quam in fratrum constaţi- 
Ha. — Agr. c. 32 omnia victoriae 
incitamenta pro nobis sunt-, Hist. IV. 
78 cuncta pro hostibus erant. — Libri 
pro nobis utilius.. 

13. consensus. Gf. infra c. 30 
hodiernum diem consensumque vestrum 
initium libertatis fore; Germ. 33 
Bructeris excisis vicinarum consensu 
nationum; Ann. I. 55 Segestes con- 
sensu gentis in bellum tractus. — 
Libri conuentus. 



cap. 12—15. 

intranda Britannia satis constat, ni velox ingenii, mobilis pae- 
nitentiae , et ingentes adversus Germaniam conatns frustra fuis- 
sent. Divus Claudius auotor iterati operis, transvectis legioni- 
bus auxiliisque et adsumpto in partem rerum Vespasiano , quod 
initium venturae mox fortunae fuit : domitae gentes , capti reges 5 
et monstratus factis Yespasianus. 

14. Consularium primus Aulus Plautius praepositus ac sub- 
inde Ostorius Scapula, uterque bello egregius; redactaque 
paulatim in formam provinciae proxima pars Britanniae; addita 
insuper yeteranorum colonia. Quaedam civitates Gogidumno 10 
regi donatae (is ad nostram usque memoriam fidissimus mansit), 
vetere ac iam pridem recepta populi Romani consuetudine, ut 
haberet instrumenta servitutis et pacis. Mox Didius Gallus 
parta a prioribus continuit , paucis admodum castellis in ulte- 
riora promoţia, per quae fama aucti obsequii quaereretur. Didium 15 
Q. Yeranius excepit, isque intra annum extinctus eşt. Sue- 
tonius hinc Paulinus biennio prosperas res habuit, subactis 
nationibus firmatisque praesidiis; quorum fiducia Monam insu- 
lam ut vires rebellibus ministranţem adgressus terga occasioni 
patefecit. 20 

15. Namque absentia legaţi remoto metu Britanni agitare 
inter se mala servitutis, conferre iniurias et interpretando ac- 
cendere: nihil profici patientia nisi ut graviora tamquam ex 



1. uelox ingenio, mobili penitentiae A — uelox ingenii, 
mobilis penitentiae B; 3. auctor iterati Boeder lein — auctoritate 
operis; 5. domitae gentes Puteolanus — Domitiae Gentis; 
7. Plautius Rhenanus — Plantius; 10. Cogidumno A — Co- 
gidunno B; 13. ut ante haberet transposuit Rhenanus — ut 
uetere; 15, obsequii Madvig — officii; 16. Q. Veranius Ritter — 
Veranius; 18. Monam A — Nomam B; 23. pacientia A — 
sapientia B. 



6. monstratus factis Vespasianus 
i. e. Vespasiano , populi notitia an- 
tehac carenti, copia data est rebus 
gestis hominum oculos animosque 
in se convertendi. Hist. I. 88 vetusto 
nomine et propinquitate Galbae mon* 



stratus. III. 73 consul sua vanitate 
monstratus. — Libri monstratus fa- 
tis Vespasianus. 

13. servitutis et pacis. — servi- 
tutis et regis A — servitutis r eg is B. 

facili tolerantibus imperentur. Singulos sibi olim reges fuisse 
nune binos imponi, e quibus legatus in sanguinem, procurator 
in bona saeviret. Aeque discordiam praepositorum atque con- 
cordiam subiectis exitiosam. Alterius enim centuriones , alte- 
5 rius servos vim et contumelias miscere. Nihil iam cupidităţi, 
nihil libidini exceptum. In proelio fortiorem esse qui spoliet: 
nune ab ignavis plerumque et imbellibus diripi domos , abstrahi 
liberos, ini ungi dilectus, tamquam mori tantum pro patria 
nescientibus. Quantulum enim transisse m iii turn, si şese Bri- 

io tanni numerent ? Sic Germanias excussisse iugum : et flumine 
non Oceano defendi. Sibi patriam coniuges parentes, illis ava- 
ritiam et luxuriam causas belii esse. Recessuros, ut divus 
lulius recessisset, modo virtutem maiorum suorum aemularen- 
tur. Neve proelii unius aut alterius eventu pavescerent: plus 

16 illis impetus, maiorem constantiam penes miseros esse. Iam 
Britannorum etiam deos misereri, qui Eomanum ducem absen- 
tem , qui religatum in alia insula exercitam detinerent ; iam 
ipsos, quod difficillimum fuerit, deliberare. Porro in eius modi 
consiliis periculosius esse deprehendi quam audere. 

20 16. Kis atque talibus in vicem instincti, Boudicca generis 
regii femina duce (neque enim sexum in imperiis discernunt) 
sumpsere universi bellum; ac sparsos per castella milites con- 
sectati, expugnatis praesidiis ipsam coloniam invasere ut sedem 
servitutis, nec ullum, ut in barbaris, saevitiae genus omisit 

25 ira et victoria. Quod nisi Paulinus cognito provinciae motu 
propere subvenisset, amissa Britannia foret; quam unius proelii 



3. atque Baehrens — aeque ; 4. enim Meiser — manum ; 7. im- 
becillibus A — imbellibus B; diripi iV. Heinsiw — eripi; 
15. illis suppl. Peerlkamp; 17. religatum Lipsi™ — relegatum; 
20. Boudicca Haase — Voadicca A — Yoaduoa B; 21. neque 
enim A — nec enim B. 



24. nec ullum , ut in barbaris i. e. 
ut in barbaris consentaneum est, 
in barbaris fieri solet; cf. 11 indi- 
genae an adoecti, ut inter barbaros, 



parum constat. Mul tos locos affert 
Kritz ad Germ. c. 2. — Libri nec 
ullum in barbaris. 



cap. 15—17. 

fortuna veteri patientiae restituit, quamquam tenentibus arma 
plerisque , quos conscientia defectionis et propius ex legato timor 
agitabat, ne egregius cetera adroganter in deditos et ut suae 
exercitusque iniuriae ultor durius consuleret. Missas igitur 
Petronius Turpilianus tamquam exorabilior et delictis hostium 5 
novus eoque paenitentiae mitior , compositis prioribus nihil ultra 
ausus Trebellio Maximo provinciam tradidit. Trebellius segnior 
et nullis castrorum experiinentis , comitate quadam cnrandi pro- 
vinciam tenuit. Didicere iam barbari quoque ignoscere vitiis 
blandientibus , et interventus civilium armonim praebuit iustam io 
segnitiae excusationem: sed discordia laboratum, cum adsuetus 
expeditionibus miles otio lasciveret. Trebellius, fuga ac late- 
bris vitata exercitus ira indecorus atque humilis, precario mox 
praefuit, ac yelut pacti, exercitus licentiam, dux salutem esset, 
seditio sine sanguine stetit. Nec Yettius Bolanus, manentibus 15 
adhuc civilibus bellis, ordinayit Britanniam disciplina: eadem 
inerţia erga hostes, similis petulantia castrorum, nisi quod in- 
nocens Bolanus et nullis delictis invisus caritatem paraverat 
loco auctoritatis. 

17. Sed ubi cum cetero orbe Yespasianus et Britanniam re- 20 
ciperavit, magni ducea, egregii exercitus, minuta hostium spes. 
Et terrorem statim intulit Petilius Oerialis, Brigantum civita- 
tem, quae numerosissima provinciae totius perhibetur, adgres- 
sus. Multa proelia, et aliquando non incruenta; magnamque 



1. quamquam tenentibus Baehrem — tenentibus; in libris 
quaquam, quod msertum est inter ne et egregius; 2. plerisque 
A — plerique B, 4. exercitusque Peerliamp — eiusque; 
6. nouus A — nouis B; 7. ausus A — ausis B; 11. segnitiae 
excusationem A — seyitiae accusationem B; 13. indecorus 
Puteolanw — indecoris; 14. praefuit A — fuit B; 16. eadem 
A — et eadem B; 17. hostes A — hostis B; 23. perhibetur 
A — perhiberet B. 



16. ordinavit. Suet. Galb. 7 
ordinare provinciam intestina disşen- 
sione et barbarorum tumtUtu inquie- 



tam; Florus IV. 3 Augustus pertur- 
hatum ordinavit imperii corpus. — 
Libri agitavit. 

partem aut victoria amplexus est aut bello. Et Cerialis alte- 

* rius quidem succeseoris gloriam famamque obruisset: sed subiit 
sustinuitque molem Iulius Frontinus, vir magnus, quantum 
licebat, validamque et pugnacem Silurum gentem armis sub- 

5 egit, super virtutem hostium locorum quoque dificultatea 
eluctatus. 

18. Hune Britauniae statum, has bellorum vices media iam 
aestate transgressus Agricola invenit, cum et milites velut 
omissa expeditione ad securitatem et hostes ad oceasionem ver- 

io terentur. Ordovicum civitas baud multo aute adventum eius 
alam iu finibus suiş agentem prope universam obtriverat, 
eoque initio erecta provincia. Et quibus bellum volentibus 
erat, probare exemplum, nec receutis legaţi auimum opperiri, 
oum Agricola, quamquam transvecta aestas, sparsi per provin- 

15 ciam numeri , praesumpta apud militem illius anni quies , ardua 
et contraria bellum ineboaturo, et plerisque custodiri suspecta 
potius videbatur, ire obviam discrimini statuit; contractisque 
legionum vexillis et modica auxiliorum mânu, quia in aequum 
degredi Ordovicea non audebant, îpse ante agmen, quo ceteris 

20 par animus simili periculo esset, erexit aciem. Caesaque prope 
universa gente, non ignarus instahdum fortunae ac, prout prima 



1. magnamque partem Pan — magnamque Bregantium par- 
tem; alterius quidem Huebner — quidem alterius ; 2. obruisset: 
sed Urlichs — obruisset; subiit sustinuitque Weissenborn — 
sustinuitque; 5. locorum quoque A — locorumque; 9. uteren- 
tur A — uerterentur B; 19. degredi Acidalius — digredi. 



2. gloriam famamque. Amat in 
hoc libello buiusmodi Bynonyma 
componere Tacitus: vicit ac super- 
gressa est, in ţinu indulgentiaque , 
quies et otium , celebritate et frequen- 
tia, vulneribus et cladibus, intervalla 
ac spiramenla temporum. Cf E. Hueb- 
ner, Hermes voi. I. p. 446 sq. — 
Libri curam famamque. 

13. nec recentis; cf. Ann. XIII. 13 
Agrippina libertam aemulam, nurum 



ancillam aliaque fremere , neque pae- 
nitentiam fiii aut satietatem opperiri. 
Libri ac recentis. 

15. ardua. Hist. III. 26 incipere 
oppugnationem fesso exercitu arduum ; 
Ann. IV. 46 bellum arduum i. e. 
moleBtum et incommodum et in- 
tractabile, ut ecribit G'ellius IV. 
15. — Libri tarda. 

21 . instandum fortunae. Hist. V. 
15 Civilis instare fortunae : III. 52. 



j 



cap. 17—19. 

cessissent, tenorem ceteris fore, Monam insulam, cuius posses- 
sione revocatum Paulinum rebellione totius Britanniae supra 
memoravi, redigere in potestatem animo intendit. Sed ut in 
Bubitis consiliis naves deerant: ratio et constantia ducis trans- 
vexit. Depositis omnibus sarcinis lectissimos auxiliarium, qui- 5 
bus şueta vadă et patrius nandi usus , quo simul seque et arma 
et equos regunt, ita repente inmisit, ut obstupefacti hostes, 
qui classem, qui naves de more expectabant, nihil arduum aut 
invium crediderint sic ad bellum enitentibus. Ita petita pace 
ac dedita insula clarus ac magnus haberi Agricola , quippe cui io 
ingredienti provinciam, quod tem pus alii per ostentationem et 
officiorum ambitum transigunt, labor et periculum placuisset. 
Nec Agricola prosperitate rerum in vanitatem versus, expedi- 
tionem aut victoriam vocabat victos continuisse; ne laureatis 
quidem gesta prosecutus est, sed ipsa dissimulatione famae 15 
famam auxit aestimantibus quanta futuri spe tam magna 
tacuisset 

19. Ceterum animorum provinciae prudens, simulque doctus 
per aliena experimenta parum profici armis, si iniuriae seque- 



1. tenorem Boot — terrorem; Monam A — Nomam B; 
4« subitis /. F. Gronovius — dubiis; tranuex A — tranare 
extra B; 6. patrius Puieolanus — prius A — prius B; 9. in- 
vium N. Heinsius — invictum; petita A — potita B; 14. ne 
A — nec B 19. iniuriae Puteolanus — incuriae. 



Mucianus ad Primam et Varum scrip- 
titabat instandum coeptis. — Librî 
instandum famae. 

5. quibus şueta vadă. Ann. 1.64 
Cheruscis şueta apud paludes proelia ; 
Hiat. V. 14 Germanos Jluminibus 
suetos. — Libri quibus nota vadă. 
Iure monent viri docţi: »vada 
illius terrae non poterant notaesse 
Batavis , nisi si aliquamdiu ibi fuis- 
sent versaţi, quod Tacitus adno- 
taBset." 

8. de more expectabant. — Libri 
qui mare expectabant. 



9. ad bellum enitentibus i. e. 
per labores et pericula in bellum 
provumpentibus ; Cf. Ann. I. 65; 
II. 20; XVI. 5. — Libri ad bellum 
venientibus. 

13. in vanitatem versus. Ann. XI. 
26 Messalina facilitate adulteriorum 
in fastidium versa; Livius XXII. 51 
miles ira in rabiem versus; Iustinus 
XII. 6 eodem furore in paenitentiam 
versus, mori voluit. — Libri in ua- 
nitatem usus. Cf. c. 18. 9; uteren- 
tur — uerterentur. 

rentur, causas bellorum statuii excidere. A se suisque orsus 
primum domum suam coercuit, quod plerisque haud minus 
arduum est quam provinciam regere. Nihil per libertos ser- 
vosque publicae rei, non studiis privatis nec ex commeudatione 
5 aut precibus centurionem militesve ascire, sed optimum quem- 
que fidissimum putare; omnia scire, non omnia exsequi ; parvis 
peccatis veniam, magnis severitatem accommodare ; neo poena 
semper, sed saepius paenitentia contentus esse; officiis et ad- 
ministrationibus potius non peccaturos praeponere , quam damnare 

io cum peccassent. Frumenti et tributorum exactionem , inaequa- 
litatem onerum mollire eircumcisis quae in quaestum reperta 
ipso tributo gravius tolerabantur. Namque per ludibrium ad- 
sidere clausis horreis et emere framenta ac reddere soluto pretio 
cogebantur; devortia itinerum et longinquitas regionum indice- 

15 batur, ut civitates proximae hibernis in remota et avia defer- 
rent, donec quod omnibus in promptu erat, paueis lucrosum 
fieret. 

20. Haec primo statim anno comprimendo egregiam famam 
păci circumdedit, quae vel incuria vel indulgenţi a priorum haud 

20 minus quam bellum timebatur. Sed ubi aestas advenit, con- 
tracto exercitu multus in agmine, laudare modestiam, disiectos 
coercere; loca castris ipse capere, aestuaria ac sil vas ipse prae- 
temptare et nihil interim apud hostes quietum pati, quo minus 
subitis excursibus popularetur; atque ubi satis terruerat, par- 



2. primam A — primum B; 3. libertos Puteolanus — liberos; 
4. privatis A — privatius B; 5. militesve ascire Wex — mi- 
lites nescire; 7. accommodare Ritter — commodare; 10. auc- 
tionem (in marg. exactionem) A — exactionem (in marg. ăuctiones) 
B; inaequalitatem onerum Baehrens — inaequalitate munerum 
(inaequalitate postea coniuncta , munerum ex monerum correctum) 
A — inaequalitate munerum B; 13. emere frumenta ac reddere 
soluto pretio Eulleman — emere ultro frumenta ac ludere pre- 
tio; 14. devortia Lipsius — divortia; 15. proximae Ritter — 
proximis; 21. multus mutatum in multum A — mul turn B; 
23. hostes A — hostis B; 24. popularet B. 



19. indulgentia. — intollerantia A — intolerantia B. 



oap. 19—22. 

cendo rursus invitamenta pacis ostentare. Quibus rebus multae 
civitates, quae in illum diem ex aequo egerant, datis obsidibus 
iram posuere et praesidiis castellisque circumdatae, tanta ratione 
curaque ut nulla arte Britanniae bona para illacessita transierit. 

21. Sequens hiems saluberrimis consiliis absumpta. Nam- 6 
que ut homines disperai ac rudes eoque in bella faciles quieti 
et otio per voluptatea adsuescerent , hortari privatim, adiuvare 
publice, ut templa fora domos extruereut, laudando promptus, 
in castigando segnis: ita honoris aemulatio pro necessitate erat. 
Iam vero princţpum filios liberalibus artibus erudire et ingenia io 
Britannorum studiis Gallorum anteferre, ut qui modo linguam 
Romanam abnuebant, eloquentiam concupiscerent. înde etiam 
habitus noştri bonor et frequens toga. Paulatimque descensum 
ad delenimenta vitiorum, porticus et balinea et conviviorum 
elegantiam. Idque apud imperitos humanitas vocabatur, cum 15 
pars servitutis esset. 

22. Tertius expeditionum annus novas gentes aperuit vasta- 
tis usque ad Tanaum (aestuario nomen est) regionibus. Qua 
formidine territi hostes quamquam conflictatum saevis tempesta- 
tibus exercitum lacessere non ausi; ponendisque insuper castellis 20 
spatium fuit. Âdnotabant periti non alium ducem opportuni- 
tates locorum sapientius legisse; nullum ab Agricola positum 
castellum aut vi hostium expugnatum aut pactione ac fuga 
desertum; nam adversus moras obsidionis annuis copiis firma- 
bantur. Ita inturbida ibi hiems , crebrae eruptiones et sibi 25 



1. invitamenta Acidalius — irritamenta; 4. arte N. Heinsius 

— ante; bona Idem — noua; 5. absumpta Pttteolanm — ad- 
sumpta; 6. bella Bosius — bello; 13. descensum Pichena — 
discessum; 14. delenimenta Lronke — delinimenta; balnea A 

— balneas B; 17. gentes A — gentis B; 18. regionibus Hui- 
leman — nationibus; 25. vv. crebrae eruptiones, quae in Ubris 
îeguntur inter desertum et nam, huc transposuit Halm. 



8. laudando promptus, in casti- 
gando segnis. — Libri laudando 
promptos et castigando segnes; 
at certe segnibus nulla ex laudis 
aemulatione necessitas exstabat. 



2h. inturbida. Ann. III. 52 intur- 
bidus cxternis rebus annus; XIV. 22 
tuta et inturbida iuventa. — Libri 
intrepida. 

quisque praesidio, irritis hostibus eoque desperantibus , quia 
soliţi plerumque damna aestatis hibernis eventibus pensare turn 
aestate atque hieme iuxta pellebantur. Nec Agricola umquam 
per alios gesta lividus intercepit: seu centurio seu praefectus 
5 incorruptum facti testem habebat. Âpud quosdam acerbior in 
conviciis narrabatur; erat ut oomis bonis, ita adversus mâlos 
iniucundus. Ceterum ex iracundia nihil supererat; secretum vel 
silentium eius non timeres: honestius putabat offendere quam odisee. 

23. Quarta aestas obtinendis quae percucurrerat insumpta; 
io ac si virtus exercituum et Romani nominis gloria pateretur, 

inventus in ipsa Britannia terminus. Namque Clota et Bodo- 
tria diverşi maris aestibus per inmensum reductae, angusto 
terrarum spatio dirimuntur: quod turn praesidiis firmabatur 
atque omnis propior sinus tenebatur summotis velut in aliam 
15 insulam hostibus. 

24. Quinto expeditionum anno Sabrinam transgressus ignotas 
ad id tempus gentes crebris simul ac prosperis proeliis domuit ; 
eamque partem Britanniae quae Hiberniam aspicit copiis in- 
struxit, in speciem magis quam in formidinem, si quidem Hi- 

20 bernia medio inter Britanniam atque Hispaniam sita et Gallico 



4. lividus Eaupt — auidus A — auidius B; 6. conuiuiis 
mutat, in conuiciis A — conuiuiis B; 7. secretum vel silen- 
tium Fr. Jacob — secretum ut silentium; 9. percucurrerat A 
— percurrerat B; 10. gloria om. B; 16. Sabrinam Madvig — 
Naue prima; 17. gentes A — gentis B. 



6. erat ut; libri ut erat. — et 
erat, ut coniecit Henrichsen (apud 
Draeger Ed. III. p. 47) , cuiua Agri- 
colae editionem ut inspicerem non 
contigit. 

12. reductae; Verg. Aen. 1.163 
insula portum Efficit obiectu laterum, 
quibus omnis ăb alto Frangitur, in- 
que sinus scindit şese unda reductos; 
ad quae Servius annotat intellige 
intimos recessus ab alto mari remotos, 
obliquos, flexuosos quasique replicatos. 



Cf. Geo. IV. 418. — Libri reuectae, 
1 9. in speciem magis quam in for- 
midinem i. e. magis ut Hiberniae in- 
colis Romanorum vires ostentaret, 
quam ut formidinem iis iniceret. 
Ann. II. 6 in speciem ac terrorem 
augebatur classis; Agr. c. 35 ades in 
speciem simul ac terrorem editioribus 
locis constiterat. — in spem magis 
quam in formidinem B — in spem 
magis quam ob formidinem A. Cf. c. 
25. 16 specie — spe. 



cap. 22—25. 

quoque mari opportuna valentissimam imperii partem magnis 
in vicem usibus miscuerit. Spatium eius, si Britanniae com- 
pare tur, angustius, noştri maris insalas superat. Solum cae- 
lumque et ingenia cultusque hominum haud ţnultum a Britan- 
nia differunt: interior a parum, melius aditus portusque per 5 
commercia et negotiatores cogniti. Agricola expulsum sedi- 
tione domestica unum ex regulis gentis exceperat ac specie 
amicitiae in occasionem retinebat. Saepe ex eo audivi legione 
una et modicis auxiliis debellari obtinerique Hiberniam posse; 
idque etiam adversus Britanniam profuturum , si Romana ubique 10 
arma et velut e conspecta libertas tolleretar. 

25. Ceterum aestate qua sextum officii annum inchoabat, 
amplexus civitates traqş Bodotriam sitas, quia motus univer- 
sarum ultra gentium et infesta hostibus exercitus itinera ti- 
mebantur, portus classe explora vit, quae ab Agricola primum 15 
adsumpta in partem virium sequebatur egregia specie, cum 
simul terra simul mari bellum impelleretur, ac saepe isdem 
castris pedes equesque et nauticus miles mixti curis et laetitia 
sua quisque facta, suos casus attollerent, ac modo silvarum ac 
montium profunda, modo tempestatum ac fluctuum adversa, 20 
hinc terra tristis, hinc vastus Oceanus militari iactantia com- 
pararentur. Britannos quoque, ut ex captivis audiebatur, visa 
classis obstupefaciebat , tamquam aperto maris sui secreto ulti- 
mum victis perfugium clauderetur. Igitur ad manus et arma 



5. differunt Rhenanus — differt; interiora parum suppL RUter; 
per commertia A — et commertia B; 12. incohabat A — 
cohabat B; 14. hostibus Halm — hostilis; timebantur Puteo- 
lanus — timebant; 16. specie A — spe B; 17. impelleretur 
Uhenanus — impellitur; 24. Igitur swppl. Baehrens. 



18. curis et laetitia. — Libri co- 
pii 8 et leticia. 

21. hinc terra triştii, hinc va- 
stus Oceanus. Gf. Germ. 2 Quis Ger- 
maniam peteret tristem cultu aspectu- 
que\ Ann. II. 24 Oceanus vastus et 
pro/undus. — Libri hinc terra et 
ho 8 tis, hinc vie tu 8 Oceanus, Sen- 



tentiae tenorem duo membra desi- 
derare apparet, quae sibi inter se 
respondeant. Quomodo autem hos- 
tis et Oceanus recte inter se com- 
parări possint, id quod Peerlkamp 
persuadere conatur , haud satis equi- 
dem intelligo. 






ââ 



Cornele taciţi agricola^ 



conversi Oaledoniam incolentes populi, paratu magno, maiore 
fama, uti mos est de ignotis, oppugnare ultro castella adorti, 
metum ut provocantes addiderant; regrediendumque citra Bo- 
dotriam et excedendum potius quam pellerentur ignavi specie 
5 prudentium admonebant, cum interim cognoscit hostes pluribus 
agminibus irrupturos; ac ne superante numero et peritia loco- 
rum circumiretur, diviso et ipse in tres partes exercituincessit. 
26. Quod ubi cognitum hosti, mutato repente consilio uni- 
verşi nonam legionem ut maxime invalidam nocte adgressi, 

io inter somnum ac trepidationem caesis vigilibus irrupere. Iam- 
que in ipsis castris pugnabatur, cum Agricola iter hostium 
ab exploratoribus edoctus et vestigiis insecutus, velocissimos 
equitum peditumque adsultare tergis pugnantium iubeţ, mox 
ab universis adici clamorem; et propinqua luce fulsere signa. 

15 Ita ancipiti malo territi Britanni; at Bomanis rediit animus, 
ac securi pro salute de gloria certabant. Ultro quin etiam 
erupere et fuit atrox in ipsis portarum angustiis proelium , 
donec pulsi hostes, utroque exercitu certante, bis, ut tulisse 
opem, illis, ne eguisse auxilio viderentur. Quod nisi paludes 

20 et silvae fugientes texissent, debellatum illa victoria foret. 

27- Cuius conscientia ac fama ferox exercitus nihil virtuţi 
suae invium et penetrandam Galedoniam inveniendumque tan- 
dem Britanniae terminum continuo proeliorum cursu freme- 
bant; atque illi modo cauţi ac sapientes prompţi post eventum 

25 ac magniloqui erant. Iniquissima haec bellorum condicio est: 
prospera omnes sibi vindicant, adversa uni imputantur. At 
Britanni non virtute sed occasione et arte vinci se rati , nibil 
ex adrogantia remittere, quo minus iuventutem armarent, con- 



um 



2. oppugnare Rkenanus — oppugnasse; castella A — castella 
B; 7. tres A — tris B; 15. at Baehrem — et; rediit Wex — 
redit; 18. tulisse Puteolanus — intulisse; 20. texissent A — 
rexissent B; 22. penetrandam A — penetrandum B; 23. proe- 
liorum Rhenanus — praelium. 



27. non virtute sed occasione et 
arte vinci se rati. Cf. Hiat. 11.44 
praetorianus non virtute se sed pro- 



ditione victum fremebat. — Libri: 
non virtute sed occasione et teă du* 
eis rati. 



cap. 25—29. 

iuges ac liberos in loca tuta transferrent , coetibus ac sacrificiis 
conspirationem civitatum sancirent. Atque ita irritatis utrimque 
animis discessum. 

28. Eadem aestate cohors Usiporum per Germanias conscripta 
et in Britanniam transmissa magnum ac memorabile facinus 5 
ausa est. Occiso centurione ac militibus, qui ad tradendam 
disciplinam immixti manipulis exemplum et rectores habeban- 
tur, tres liburnicas adactis per vim gubernatoribus ascendere; 

et uno velificante, suspectis duobus eoque interfectis, nondum 
vulgato rumore ut miraculum praevehebantur. Mox ad aquam io 
atque utilia raptim egressi et cum plerisque Britannorum sua 
defensantium proelio congressi, ac saepe victores, aliquando 
pulsi, eo ad extremum inopiae yenere, ut infirmissimos suorum, 
mox sorte ductos vescerentur. Atque ita circumvecti Britanniam, 
amissis per inscitiam regendi navibus, pro praedonibus habiti, 15 
primum a Suebis, mox a Frisiis intercepti sunt; ac fuere quos 
per commercia venumdatos et in nostram usque ripam muta- 
tione ementium adductos indicium tanti casus inlustravit. 

29. Sepiimae initio aestatis Agricola domestico vulnere ictus. 
Anno ante natum filium amisit. Quem casum neque ut pieri- 20 
que fortium virorum ambitiose, neque per lamenta rursus ac 
maerorem muliebriter tulit: et in luctu bellum inter remedia 
erat. Igitur praemissa classe, quae pluribus locis praedata 
vagum et incertum terrorem faceret, expedito exercitu, cui ex 



2. ciuitatum A — ciuitatium B; 4. Usiporum A — . Usi- 
porium B; 7. immixti Pnteolanus — inmistis; 8. tres A — 
tris B; 10. Mox ad aquam atque utilia raptim egressi et cum 
Madvig — mox ad aquam. Atque ut illa raptis secum; 16. pri- 
mum A — primodum B; 18. indicium A — iudicium B; 
19. septimae suppl. Brotier, petUum ex vit (vii) praecedentis 
inlustravit (cf. quae annotavi ad c. 3. 3); ictus. Anno Kritz — 
ictus, anno 



9. velificante» — Libri remi- 
gante. 

26. vagum et incertum. Cf. c. 7 
classis Othoniana licenter vaga; Hiat. 



II. 45 vagis incursibus diriguntur 
ades; Hist. II. 74 vagi auctores et 
incerţi. — Libri magnum et in- 
certum. 

Britannis fortissimos et longa pace exploratos addiderat , ad 
montem Graupium pervenit, quem iam hostis insederat. Nam 
Britanni nihil fracti pugnae prioris eventu et ultionem aut 
servitium expectantes , tandemque ' docţi commune periculum 

5 concordia propulsandum , legationibus et foederibus omnium ci- 
vitatum vires exciverant. Iamque super triginta milia armato- 
rum aspiciebantur et adkuc adfluebat omnis iuventus et quibus- 
cruda ac viridis senectus , clari bello et sua quisque decora 
gestantes, cum inter plures duces virtute et genere praestans, 

io nomine Calgacus, apud contractam multitudinem proelium po- 
scentem in hune modum locutus fertur: 

30. „Quotiens causas belii et necessitatem nostram intueor, 
magnus mihi ani mus est hodiernum diem consensumque vestrum 
initium libertatis toţi Britanniae fore; nam et universi servitu- 

15 tis expertes et nullae ultra terrae ac ne mare quidem securum 
inminente nobis classe Romana. Ita proelium atque arma, quae 
fortibus h onesta, eadem etiam ignavis tutissima sunt. Priores 
pugnae, quibus adversus Romanos varia fortuna certatum est, 
spem ac subsidium in nostris manibus habebant, quia novissimi 

30 totius Britanniae eoque ipso impenetrabiles situ nec seryientium 
litora aspicientes, oculos quoque a contactu dominationis invio- 
latos habebamus. Nos terrarum ac libertatis extremos recessus 
incognitus famae in hune diem defendit. Sed nune terminus 



4. periculum commune A — commune periculum B; 5. ci- 
uitatum A — ciuitatiiim B; 13. consensumque A — consen- 
susque B; 19. manibus A — nauibus B; novissimi Urneşti — 
nobilissimi. 



20. ipso impenetrabiles situ. 
Ânn. IV. 12 pudicitia Agrippinae 
impenetrabUis ; Ibid. IEI. 43. ictibus 
accipiendis impenetrabiles ; Ibid. XII. 
35 circumspectis quae impenetrabilia 
quaeque pervia. — Libri: in ipsis 
penetralibus siti; Caledonii au- 
tem, quos alloquitur et adhortatur 
Calgacus, non in terrae suae pene- 



tralibus i. e. locis mediterraneis , ha- 
bitabant, verum in extreinis sep- 
tentrionem versus recessibus. 

.22. recessus incognitus famae, 
Cf. Livius XLII. 52. 14 qui Europa 
omni domita transgressi in Asiam 
incognitum famae aperuerunt armis 
orbem. terrarum. — Libri: recessus 
ipe ac sinus famae. 



cap. 29-31. 

Britanniae patet atque omne ignotum pro manifesto est, nulla 
iam ultra gena, nihil nisi fluctua et saxa et infesti oria Ro- 
mani, quorum superbiam frustra per obsequium ac modestiam 
fregeria. Baptores orbis , postquam cuncta yestigantibus defuere 
terrae, iam et mare scrutantur; si locuples hostis est, avari, 5 
si pauper, ambiţioşi, quos non Oriens, non Occidens satiaverit: 
soli omnium opes atque inopiam pari adfectu concupiscunt. 
Âuferre trucidare rapere falsis nominibus imperium, atque ubi 
solitudinem faciunt, pacem appellant." 

31. „Liberos cuique ac propinquos suos natura carissiinoa esse 10 
yoluit: hi per dilectus alibi servituri auferuntur: coniuges 
sororesque, etiam si hostilem libidinem effugiant, nomine ami- 
corum atque hospitum polluuntur. Bona fortunaeque in tribu- 
tum , ager atque annus in frumentum , corpora ipsa atque artus 
silvia ac paludibus emuniendis inter verbera ac contumelias 15 
conferuntur. Nata servituti mancipia semel veneunt, atque 
ultro a dominis alun tur: Britannia servitutem suam quotidie 
redimit , quotidie pascit ; ac sicut in familia recentissimus quisque 
servorum etiam conservis ludibrio est , sic in boc orbis terrarum 
vetere famulatu novi nos et viles. In excidium petimur; neque 20 



4. yestigantibus Peerliamp — vastantibus; 5. terrae Hiena- 
nusj iam Ealm — terram; 13. fortunaeque .... ager atque 
annus Jacob et Seyffert — fortunae quae .... aggerat annus ; 
14. atque artus Baehrens — ac manus; 18. redimit Peerliamp 
— emit; 19. etiam omiait B; 20. viles. In Peerliamp — 
viles in; neque enim A — nec enim B. 



1. pro manifesto est Cf. Dra- 
kenborch ad Liv. I. 3. 2. — Libri 
pro magnific o est. 

2. infesti oris Romanii, e. Ro- 
mani, qui oraş maritimas classe in- 
f estant. — Libri : infestiores Ro- 
mani. 

4. freger is i. e. contuderis , do- 
mueris , emollieris. — fu geris, sed 
8upra8criptum efk. — exfugerisB. 

1 6. c o nfe runtur. Conferre saepe 



dicitur tam de pecunia, quam de 
aiiis rebus , quae a pluribus in usuiu 
aliquem contribuuntur. Cf, Hist. II. 
84 et 94; Ann. XV. 45; Germ. c. 
15 mos est cioitatibus conferre prin- 
cipibus vel armentorum vel frugum ; 
Caes. B. G. I. 16 frumentum con- 
ferri; Iustin. III. 6 conferre pecu- 
niam in stipendium belii. — Libri 
conterunt. 

enim arva nobis aut metalla aut portus sunt, quibus exercendis 
reservemur. Virtus porro ac ferocia subiectorum ingrata im- 
perantibus et longinquitas ac secretum ipsum quo tutius, eo 
suspectius. Ita sublata spe veniae tandem sumite animum, 

6 tam quibus salus quam quibus gloria carissima est. Brigantes 
femina duce exurere coloniam, expugnare castra, ac nisi felici- 
tas in soeordiam vertisset, exuere iugum potuere: nos integri 
et indomiti et in libertatem, non in patientiam nati, primo 
statim congressu ostendamus, quos sibi Galedonia viros sepo- 

10 suerit." 

32. „An eandem Bomanis in bello virtutem quam in pace 
lasciviam adesse creditis? nostris illi dissensionibus ac discordiis 
clari vitia hostium in gloriam exercitus sui vertunt; quem N 
contractum ex diversissimis gentibus ut secundae res tenent, 

15 ita adversae dissolvent : nisi si Gallos et Germanos et (pudet 
dictu) Britannorum plerosque, licet dominationi alienae sangui- 
nem commodent, diutius tamen hostes quam servos, fide et 
adfectu teneri putatis. Meius ac terror sunt infirma vincla 
caritatis; quae ubi re m o veri s, qui temere desierint, odisse in- 

20 cipient. Omnia victoriae incitamenta pro nobis sunt: nullae 
Bomanos coniuges accendunt, nulii parentes fugam exprobraturi 
sunt; aut nulla plerisque patria aut alia est. Paucos numeros 
civium trepidos ignorantia, caelum ipsum ac mare et sil- 
vas, ignota omnia spectantes, clausos quodam modo ac vin- 

25 etos di nobis tradiderunt. Ne terreat vanus aspectus et auri 
fulgor atque argenti, quod neque tegit neque vulnerat. In 
ipsa hostium acie inveniemus nostras manus; adgnoscent Bri- 
tanni suam causam, recordabuntur Galii priorem libertatem, 
deserent illos ceteri Germani tam quam nuper Usipi relique- 



5. charissima A — clarissima B; 6. expugnare A — et 
expugnare B; 8. patientiam Woelfflin — poenitentiam ; nati 
Baehrens — laturi; 14. contractum A — contactumB; 17. com- 
modent Puteolanus — commendent; 18. sunt Beroaldus — est; 
22. numeros Lipsim — numero; 23. civium Urneşti — cir- 
cum; silvas A — silvis B; 26. neque — neque A — nec — 
nec B; 29. tam quam Draeger — tamquam. 



cap. 31—33. 



27 



runt. Nec quicquam ultra formidinis: vacua castella, senum 
coloniae, inter male parentes et iniuste imperantes aegra mu- 
nicipia et discordantia. Vindex hic exercitus: ibi tributa et 
metal! a et ceterae servientium poenae, quas in aeternum per- 
ferre aut statim ulcisci in hoc campo est. Proinde ituri in 6 
aciem et maiores vestros et posteros cogitate." 

33. Excepere orationem alacres et, ut barbaris moris, cantu 
fremituque et clamoribus disBonis. lamque agmina et armorum 
fulgores, audentissimi cuiusque procursus: simul instruebatur 
acies, eum Agricola quamquam laetum et vix munimentis io 
coercitum militem accendendum adhuc ratus, ita disseruit: 
„sep timus annus est, commilitones , ex quo auspiciis imperii 
Romani, fide atque virtute vestra, opera nostra Britanniam 
vicistis. Tot expeditionibus , tot proeliis, seu fortitudine ad- 
versus hostes seu patientia ac labore paene adversus ipsam 15 
rerum naturam opus fuit, neque me militum neque vos ducis 
paenituit. Ergo egressi, ego veterum legatorum, vos priorum 
exercituum terminos, finem Britanniae non fama nec rumore 
sed castris et armis tenemus: aperta Britannia et subacta. 



1. nec quicquam Puleolanm — nequicquam A — nequa- 
quam B; senum A — senium B; 2. mancipia A in mar gr, 
7. et ut Walther — ut; 9. procursus Halm — procursu; 
10. munimentis B — monitis A; 12. septimus Acidalius — 
octauus; auspiciis imperii Romani, fide atque virtute vestra, 
opera nostra Baehrens — uirtute et auspiciis Imperii, ro. fide 
atque opera nra; 15. hostes A — hostis B. 



3. V index hic exercitus. Verborum 
collocatio ut Ann. XIII. 38 artum 
inde numerum finiri et hinc maiorem 
adferri. — Libri hic dux hic exer- 
citus, inepte, nam non in iis cum 
sequentibus oppositio inest, quam 
sententiain desiderare manifestam 
est. Ducis autem mentio ab hoc 
loco aliena est, quum Bomanum 



ducem ne verbo quidem Calgacus 
attigerit. 

19. ap e r t a Britannia. — Cf. supra 
c. 22. tertius expeditionum annus no- 
vas gentes aperuit; Germ. 1 gentibus 
ac regibus, quos bellum aperuit; Hist. 
IV. 64 omnes terras fortibus viris 
natura aperuit; Hist. II. 17 aperuerat 
iam ltaliam bellum. — Libri in- 
venta Britannia. 

Equidem saepe in agmine, cum vos paludes montesque et flu- 
mina fatigarent, fortissimi cuiusque voces audiebam: „quando 
dabitur hostis, quando acies?" Veniunt e latebris suiş extrusi, 
et vota virtusque in aperto, omniaque prona victoribus atque 
6 eadem victis adversa. Nam ut superasse altitudinea, silvas 
evasisse , transisse aestuaria pulchrum ac decoram , ita for- 
tuito fugientibus periculosissima quae hodie prosperrima sunt; 
neque enim nobis aut locorum eadem notitia aut commeatuum 
eadem abundantia, sed manus et arma et in his omnia. Quod 

io ad me attinet, iam pridem mihi decretum est neque exercitus 

neque ducis terga tuta esse. Proinde et incolumitas ac decus 

eodem loco sita sunt et honesta mors turpi vita potior: hoc 

inglorium fuerit in ipso terrarum ac naturae fine cecidisse." 

34. „Si novae gentes atque ignota acies constitisset , aliorum 

15 exercituum exemplis vos hortarer: nune vestra decora recensete, 
vestros oculos interrogate. Hi sunt quos proximo anno unam 
legionem furto noctis adgressos clamore debellastis; hi Britan- 
norum fugacissimi ideoque ceterorum tam diu superstites. Quo 
modo silvas saltusque penetrantibus fortissimum quodque animal 



1. montesque VrUcha — montesue ; 3. acies Rhenanus — aîus 
A — animus 8; 6. transisse A — transiisse 8; 12. et honesta 
mors turpi vita potior, quae in libris leguntur inter proinde ei 
et incolumitas, transposuit Nipperdey ; 18. ceterorum, quod in 
libris legitur ante Britannorum, transposuit Baehrens; 19. quod- 
que A — quoque B. 



5. superasse altitudine*; Livius 
XXVII. 18. 9 ad id fort altitudines, 
quas cepissent kostes; XXI. 30. 6 
quid Alpes aliud esse credentes guam 
montium altitudines. Paulo superius 
uno tenore leguntur paludes mon- 
tesque et /lumina. — Libri superasse 
tanta itineris. Iter superare vix 
Latinum puto. 

6. ita fortuito fugientibus, Cf . 



Germ. 10 temere ac fortuito spargere', 
Hiat. V. 3 fortuitum iter facere. — 
Libri in frontem item fugientibus* 
12. hoc inglorium fuerit. Oinis- 
sum est sed, ut saepius apud Ta- 
citurn , cf. infra c. 37 nec alius alium 
respectantes , (sed) rari et vitabundi 
invicem. — Multa cougessit exempla 
Boetticher Lex. Tac. proleg. p. 
lxxxix. — Libri nec ingloria fuwit. 



cap. 33—35. 

contra mere, pa vid a et inerţia ipso agminis sono pell* vide- 
bantur, sic acerrimi Britannorum iam pridem ceciderunt, reli- 
quus est numerus ignavorum et metuentium. Quos quod tandem 
invenistis, non restiterunt, sed deprehensi sunt; novissimae res 
et extremo metu torpor defixere aciem in his vestigiis , in qui- 6 
bas pulchram et spectabilem victoriam ederetis. Transigite 
cum expeditionibus , imponite quinquaginta annis magnum diem, 
adprobate rei publicae numquam exercitui imputări potuisse aut 
moras belii aut causas rebellandi." 

35. Et adloquente adhuc Agricola militum ardor eminebat, io 
et finem orationis ingens alacritas consecuta est, statimque ad 
arma discursum. Instinctos ruentesque ita disposuit, ut pedi- 
tum auxilia, quae octo milia erant, mediam aciem firmarent, 
equitum tria milia cornibus adiungerentur. Legiones pro vallo 
stetere, ingens victori decus oitra Romanum sanguinem bellanti, 15 
et auxilium, si pellerentur. Britannorum acies in speciem simul 
ac terrorem editioribus locis constiterat ita, ut primum agmen 
in aequo, ceteri per adclive iugum velut conexi insurgerent; 
media campi covinnarius eques strepitu ac discursu complebat. 
Turn Agricola superante hostium multitudine veritus, ne in 20 
frontem simul et latera suorum pugnaretur, diductis ordini bus, 
quamquam porrectior acies futura erat et arcessendas plerique 



4. restiterunt A — restituerunt B ; novissimae res et extremo 
metu torpor defixere aciem Madvig — nouissime res et extremo 
metu corpora defixere aciem ; 8. imputări Puteolanus — imputare ; 
13. milia Puteolanus — milium; 15. victori OantrelU — vic- 
toriae; bellanti Bhenanus — bellandi; 17. agmen in aequo 
1. Bekker — agmine quo; 18. conexi Puteolanus — conuexi; 
velut conexi Nipperdey — conuexi velut; 19. convinnarius A — 
couinarius B; 20. ne in frontem FroehUch — ne simul in 
frontem; 21. latera A — altera B. 



1. pelli videbantur. — Libri 
petlebantur. 

14. adiungerentur. — Hist. I. 
31 legio praetorianis şese adiunxerat) 
Ibid. 64 digressas legiones exercitai 



suo Valem adiunxerat', Hist. II. 14 
quibus adiuncta Ligurum cohors ; Hist. 
IV. 66. Nerpios copiis suiş adiunxit. 
— Libri: adfuderetu. 

legiones admonebant , promptior in spem et firmans adversos 
dimisso equo pedes ante yexilla constitit. 

36. Ac primo congressu eminus certabatur; simulque con- 
stantia, simul arte Britanni ingentibus gladiis et brevibus cae- 
5 tris missilia nbstrorum vitare vel excutere, atque ipsi magnam 
vim telorum superf undere , donec Agricola Batavorum cohortes 
tres ac Tungrorum duas cohortatus est, ut rem ad mucrones 
ac manus adducerent, quod et ipsis vetustate militiae exercita- 
tum et hostibus inhabile, parva scuta et enormes gladios ge- 

10 rentibus ; nam Britannorum gladii sine mucrone conflictum ar- 
morum et in arto pugnam non tolerant. Igitur ut Batavi 
miscere ictus, ferire umbonibus, ora fodicare et stratis qui in 
aequo adstiterant, erigere in colles aciem coepere, ceterae co- 
hortes aemulatione et impetu conisae proximos quosque caedere: 

15 ac plerique semineces aut integri festinatione victoriae relinque- 
bantur. Interim eq ai turn turmae, ut fugere covinnarii, pedi- 
tum se proelio miscuere. Et quamquam recentem terrorem 
intulerant, densis tamen bostium agminibus et inaequalibus 
locis haerebant; minimeque expeditae iam pugnae facies 



4. caetris A — cetris B; 6. cohortes tres Urlkha — 
cohortes; 11. in arto Fr. de Medicis — in aperto; tolerant 
Muretus — tolerabant; 12. stratis Urneşti — tratis; 13. coe- 
pere A — capere B; 16. ut inseruit Doederlein; 17. et quam- 
quam A — quamquam B. 



1. firmans adversos, i.e. verbis 
eorum animos confirmans, qui ad- 
monendo ut legiones arcesseret , con- 
siliis suiş adversabantur. — Ann. 
I. 71 cuncto8 alloquio et cura sibique 
et proelio firmabat; XII I. 40 firmare 
animos exemplo ad obediendum. — 
Ann. II. 79 quos Germanici memores 
aut inimicis eius adversos cognoverat; 

III. 67 super tot senator es adversos; 

IV. 4 aequus adulescentibits aut certe 
non adversus; XV. 63 Seneca gloriae 



eius non adversus. — Libri /ir mus 
adversis, 

10. conflictum. — Cic. Caecin. 
15 impulsu scutorum et conflictu cor- 
porum; Id. de Nat. Deor. II. 9 la- 
pidum conflictus. — Libri corn- 
plexum. 

12. fodicare. — foedare (in 
marg. foede) A — fa e da re B. 

19. minimeque expeditae iam. — 
Minimeque equestres: ei enim A 
— mieque equestres, ea enim B. 



cap. 35—37. 

erat , cum aegre oii vum eluctantes simul equorum corporibus 
impellerentur ; ac saepe vago cursu exterriti sine rectoribus 
equi, ut quemque formido tulerat, transversos aut obvios in- 
cursabant. 

37. Et Britanni , qui adhuc pugnae expertes summa collium 5 
insederant et paucitatem nostrorum vacui spectabant, degredi 
paulatim et circumire terga vincentium coeperant , ni id ipsum 
yeritus Agricola quattuor equitum alas, ad subita belii retentas, 
venientibus opposuisset, quantoque ferocius accucurrerant , tanto 
acrius pulsos in fugam disiecisset. Ita consilium Britannorum 10 
in ipsos versum, transvectaeque praecepto ducis a fronte pu- 
gnantium alae aversam hostium aciem invasere. Tum vero 
patentibus locis grande et atrox* spectaculum : sequi , vulnerare , 
capere atque eosdem oblatis aliis trucidare. Passim arma et 
corpora et laceri artus et cruenta humus. Iam hostium, prout ib 
cuique ingenium erat , catervae armatorum paucioribus terga prae- 
bere , quidam înermes ultro proruere ac se morţi offerre. Postquam 
silvis appropinquavere , ultimi primos sequentium incautos collecti 
et locorum gnari circumveniebant. Quod ni frequens ubique Agri- 



2. vago cursu Baehrens — vagi currus; 5. expertes B — 
expertis A ; 7. circumire A — circuire B ; ni id A — in id B ; 
9. accucurrerant A — occucurrerant B; 14. oblatis Rhenanus 
— ablatis; Passim — humus, quae leguntur inter offerre et et 
aliquando, transposuit HenricAsen; 16. praebere Peerlkamp — 
praestare; 19. gnari Dronke — ignari. 



}. aegre clivum eluctantes, 
Cf. supra c. 17 super virtutem ho- 
stium locorum quoque difficultates eluc- 
tatus; Hist. III. 59 vix quieto agmlne 
nives eluctantibus. — Libri egra diu 
aut stanţe. 

6. vacui spectabant — Libri: 
uacui spernebant. 

1 7. ultro pro ruere. Cf. Liv. XXV. 
39 ah equilibus ex occulto proruenti- 
bus circumventi sunt; Curt. IV. 16 
subditis calcaribus proruere in hostem ; 
Gell. I. 1 1 impetus militum , ne sparsi 



dispalatique proruerent , cohibebatur. 
— Libri ultro ruere. — Quae inter 
humus et postquam in libri 8 leguntur : 
et aliquando etiam victis ira virtusque 
ezpunxi tamquam emblema sum- 
ptum ex Aen. II. 367 quondam etiam 
victis redit in praecordia virtus. 

18. appropinquavere, ulti- 
mi) Cf. Hist. III. 16 acerrimus quis- 
que sequentium fugae ultimus erat. — 
appropinquaverunt ntem A — 
appropinquaverunt itl B. 

cola validas et expeditas cohortes indaginis modo et , sicubi artiora 
erant, partem equitum dimissis equis, simul rariores silvas 
equitem perscrutari iussisset, acceptum aliquod vulnus per ni- 
miam fiduciam foret. Oeterum ubi compositos firmis ordini bus 
5 sequi videre, rursus in fugam verşi, non agminibus, ut prius, 
nec alius alium respectantes , rari et vitabundi in vicem longin- 
qua atque avia petiere. Finis sequendi nox et satietas fuit. 
Caesa hostium ad decern milia: nostrorum trecenti sexaginta 
cecidere, in quis Âulus Atticus praefectus cohortis, iuvenili 

io ardore et ferocia equi hostibus inlatus. 

38. Et nox quidem gaudio praedaque laeta victoribus: Bri- 
tanni palantes mixtoque virorum mulierumque ploratu trahere 
vulneratos, violare integros; deserere domos ac per iram ultro 
incendere; eligere latebras et statim relinquere; miscere in vi- 

15 cern consilia, deinde separare; aliquando frangi aspectu pignorum 
suorum , saepius concitari. Satisque constabat saevisse quosdam 
in coniuges ac liberos, tamquam misererentur. Proximus dies 
faciem victoriae latius. aperuit : vastum ubique silentium, deşerţi 
colles, famantia procul tecta, nemo explorat oribus obvius. 

20 Quibus in omnem partem dimissis, ubi incerta fugae vestigia 
neque usquam conglobari hostes compertum (et exacta iam 
aestate spargi bellum nequibat), in fines Borestorum exercitum 
deducit. Ibi acceptis obsidibus praefecto classis circumvehi 
Britanniam praecipit; datae ad id vires et praecesserat terror. 

26 Ipse peditem atque equites lento itinere, quo novarum gentium 
animi ipsa transitus mora terrerentur, in hibernis locavit. Et 



5. videre, rursus Peerlkamp — rursus videre; verşi Puteola- 
nus — versis; 9. Inquis A — in queis B; 12. ploratu A — 
proratu B; 15. consilia Clas&en — consilia aliqua; 17. mise- 
rerentur A — misereret B; 18. deşerţi Urneşti — secreţi; 
21. neque A — nec B; 23. praefecto A — profecto B; 
26. terrerentur A — terrentur B. 



3. perscrutari. — persultari 
A — perlustrari B. 

13. violare integros i. e. integris 



vim et manus afferre. — Libri v o- 
care integros. 



cap. 38—40. 33 

simul classis secunda tempestate ac fam a Trucculensem portum 
tenuit, unde proximo anno Britanniae litore lecto rediret. 

39. Hune rerum cursum , quamquam nulla verborum iactantia 
epistulis Agricolae relatum, ut Domitiano moris erat, fronte 
laetus, pectore anxius excepit. Urebat conscientia derîsui fuisse 5 
nuper falsum e Germania triumphum emptis per commercia, 
quorum habitus et crines in captivorum speciem formarentur: 
at nune veram magnamque victori am tot milibus hostium cae3is 
ingerti fama celebrări. Id sibi maxime formidolosum privaţi 
hominis nomen supra principem attolli: frustra studia fori et 10 
civilium artium decus in silentium acta, si militarem gloriam 
alius occuparet; cetera utcumque facilius dissimulari, ducis boni 
imperatoriam virtutem esse. Talibus curis exercitus, quodque 
saevae cogitationis indicium erat, secreto suo latitans, optimum 

in praesentia statuit seponere odium, donec impetus famae et 15 
favor exercitus languesceret; nam etiam turn Agricola Britan- 
niam obtinebat, 

40. Igitur triumphalia ornamenta et illustris statuae honorem 
et quidquid pro triumpho datur, multo verborum honore cu- 
mulata, decerni in senatu iubeţ additque insuper opinionem, 20 
Syriam provinciam Agricolae destinări, vacuam tum morte 
Atilii Kufi consularis et maioribus reservatam. Credidere plerique 
libertum ex secretioribus ministeriis missum ad Agricolam co- 



1. trucculentem (in marg. Trutu) A — trutulens est B; 
2, anno Madvig — bni, quod post lecto legitur\ litore Pichena 

— latere; lecto (in marg. praelecta) A — lecto B; rediret 
Baehrens — redierat; 3. nulla A — in illa B; 4. relatum 
Rhenanns — actum; ut Domitiano moris erat A — ut Domi- 
tianus erat; 5. excepit A — cepit B; 7. crines Puteolanus — 
crinis; 10. principem Nipperdey — principis; 12. cetera Wex 

— et coetera; 13. quodque — quodue; 14. latitans Peerlkamp 

— satiatus; 20. additque Muretm — addique; 22. Atili A — 
Actilii B. 



5. urebat. — Libri in erat. tendamus quos sibi Caledonia viros 

15. seponere i. e. in aliud tem- seposuerit; Hist. 1. 1 imperium Traiani 

pus reservare; cf. supra c. 31 os- senectuţi seposui. — Libri rep o ne re. 

dicillos, quibus ei Syria dabatur, tulisse, cum praecepto ut, 
si in Britannia foret, traderentur; eumque libertum in ipso 
freto Oceani obvium Agricolae, ne appellato quidem eo ad Do- 
mitianum remeasse, sive verum istud, sive ex ingenio princi- 

5 pis fictum ac compositum est. Tradiderat interim Agricola 
successori suo provinciam quietam tutamque. Ac ne notabilis 
celebritate et frequentia occurrentium introitus esset, vitato 
amicorum officio noctu in Palatium, ita ut praeceptum erat, 
venit; excoptusque brevi osculo et nullo sermone turbae servien- 

10 tium inmixtus est. Ceterum uti militare nomen, grave inter 
otiosos , aliis virtutibus temperaret , tranquillitatem atque otium 
penitus hausit, cultu modicus, sermone facilis , uno aut altero 
amicorum comitatus, adeo uti plerique, quibus magnos viros 
per ambitionem aestimare mos est, viso aspectoque Agricola 

15 quaererent causam, pauci interpretarentur. 

41. Crebro per eos dies apud Domitianum absens accusatus, 
absens absolutus est. Causa periculi non crimen ulluni aut 
querella laesi cuiusquam, sed infensus virtutibus princeps et 
gloria viri ac pessimum inimicorum genus, laudantes. Et ea 

20 însecuta sunt rei publicae tempora, quae sileri Agricolam non 
sinerent: tot exercitus in Moesia Daciaque et Germania et Pan- 
nonia temeritate aut per ignaviam ducum amissi, tot militares 
viei cum tot cohortibus expugnati et cap ti; nec iam de limite 
imperii et ripa, sed de hibernis legionum et possessione dimi- 



2. Britannia B — Britanniam A; 8. praeceptum A — prae- 
temptum B; 9. turbae omisil B; 12. hausit Wex — auxit; 
21 Moesia Lipsius — Misia; 23. vioi /. F. Qronottius — viri; 
24. possessione A — poşsessionum B. 



1 5. quaererent causam i. e. quam- 
obrem Agricola culta et habitu 
modico, omni ambitione se procul 
haberet. — Libri quaererent fatnam, 
quod ineptum, nam qui Agricolam 
noverant, certe sibi conscii erant 
eum virum esse rerum gestaruin 
fama celebrem , ita ut /ama quae- 
rere illis nihil opus esset, qui vero 



eundem numquam antea viderant, 
iis ne in mentem quidem venire 
poterat in fam am illam inquirere, 
quoties eam aspiciebant, quoniam 
nihil Agricola habebat , quo a ceteris 
hominibus internosceretur. 

24. dimicatum. Gf. supra c. 5 
turn de salute, mox de gloria certa- 
vere. — Libri dubitatum. 



cap. 40—42. 

catum. Ita cum damna damnis continuarentur atque omnis 
annus vulneribus et cladibus insigniretur , poscebatur ore vulgi 
dux Agricola comparantibus cuuctis vigorem et constantiam et 
expertum bellis animum cum inerţia et formidine delectorum. 
Quibus sermonibus satis constat Domitiani quoque aures ver- 5 
beratas, dum optimus quisque libertorum amore et fide, pes- 
simi malignitate et livore pronum deterioribus principem exsti- 
mulabant. Sic Agricola simul suia virtutibus, simul vitiis 
aliorum in ipsam ruinam -praeceps agebatur. 

42. Aderat iam annus, quo proconsulatum sortiretur et oc- io 
ciso Civica nuper nec Agricolae consilium deerat, nec Domitiano 
exemplum. Accessere quidam cogitationum principie peri ti, 
qui iturusne esset in provin ciam ultro Agricolam interrogarent. 
Ac primo ocoultius quietem et otium laudare, mox operam 
suam in adprobanda excusatione offerre, postremo non iam ob- 15 
scuri suadentes simul terrentesque pertraxere ad Domitianum. 
Qui peritua simulationis , in indulgentiam compositus , et audiit 



3. et ante constantiam omuit A; 5. Domitiani A — Domi- 
tianum B; 10. Quae post consulatum leguntur aphricae et asiae 
A — Asiae et Aphricae B delevit Urlichs coli. Suet. Galb. 3; 
11. deerat A — aderat B; 15. iam Rhenanus — tam. 



2. vulneribus. cf. c. 7 sequens 
annus gravi vulnere animum domum- 
que eius affiixit ; c. 29 domestico vul- 
nere ictus; c. 37 acceptum aliquod 
vulnus per nimiam fiduciam foret\ 
c. 45 nostrum vulnus. — Libri f ti- 
nerii) us. 

4. formidine delectorum i. e. 
eortim quos Domitianus delegerat. 
— Ann. I. 59 iile delectus Tiberius 
(ab Augusto ad beiium Germani- 
cum); II. 43 se delectum qui Syriae 
imponeretur. — Libri formidine 
eorum. Correctio incertissima 09t; 
forsitan in dineeorum lateat dilecto- 
rum. Saepissime dilectus et delectus 
a iibrariis inter se permutata sunt. 



9. in ipsam ruinam. Cf. Hist. 
IV. 6 ruina soceri in exsilium pulsus ; 
Germ. c. 36 tracti ruina Cherusco- 
rum et Fosi. — Libri in ipsam glo- 
riam. 

17. peri tu s simulationis. Cf. c. 8 
peritus obsequii. — par atu s simu- 
latione (in marg. nis) A — para- 
tu 8 simulatione B; — indulgen- 
tiam. — Libri adrogantiam. Cur 
quaeso Domitianus adversus Agri- 
colam arrogantiae speciem prae se 
ferret? Potius crediderim illum na- 
tnrali animi saevitia occultata et 
dissimulata clementiam affectasse 
et indulgentiam Cf. Suet. Dom. 11. 

preces excusantis et, cum adnuisset, agi sibi gratias passus est, 
nec erubuit beneficii ludibrio. Salarium tamen proconsulare 
solitum offerri et quibusdam a se ipso concessum Agricolae non 
dedit, sive offensus non petitum, sive ex conscientia, ne quod 
5 vetuerat videretur emisse. Proprium humani ingenii est odisse 
quem laeseris: Domitiani vero natura praeceps in iram et quo 
obscurior , eo inexorabilior , moderatione tamen prudentiaque 
Agricolae leniebatur, quia non contumacia neque inani iactatione 
libertatis famain fatumque provocabat. Sciant, quibus moris 

io est inlicita mirări, posse etiam sub malis principibus magnos 
viros esse, obsequiumque ac modestiam, si industria ac vigor 
adsint , eo laudis escendere , quo plerique per abrupta in nullum 
posteris usum enisi, ambitiosa morte inclaruerunt. 

43. Finis vitae eius nobis luctuosus, amicis tristis, extraneis 

15 etiam ignotisque non sine cura fuit. Vulgus quoque et hic 
aii ud agens populus et ventitavere ad domum et per fora et 
circulos locuti sunt; nec quisquam audita morte Agricolae aut 
laetatus aut staţi m oblitus est. Augqbat miserationem constans 
rumor veneno interceptum: nobis nihil comperti ut firmare 

20 ausim. Ceterum per omnem valetudinem eius crebrius quam 
ex more principatus, per nuntios visentis, et libertorum primi 
et medicorum intimi venere, sive cura illud sive inquisitio erat. 
Supremo quidem die momenta ipsa deficientis per dispositos 
cursores nuntiata constabat, nullo credente sic adcelerari quae 



2. ludibrio Peerlkamp — inuidia; proconsulare Bletterius — 
proconsulari ; 8. neque A — nec B; 12. escendere Lipsius — 
excedere; sed quod legitur post abrupta delevit Heraeus; 13. enisi 
suppl. &choemann\ 16. et circulos A — et per circulos B; 
19. ut firmare llalm et Wex — affirmare 21. uisentis A — 
uiseritis B; 24. constabat Rhenanus — constabant. 



7. in exorabill or. Cf. Hist. I. 51 
inexorabilis in pace severitas discipli- 
nae; Agr. c. 16 Turpilianus exora- 
bilior. — Libri inrevocabilior. 

12. in nullum posteris usum. 



— Libri : in ullum r ei post usum ; 
sed habet A iu margine: in nullum 
re p usum, Cf. c. 27. 27, ubi libri 
habent teă i. e. arte. 



cap. 42—44. 

tristis audîret. Speciem tamen doloris habitu vultuque prae se 
tulit, securu8 iam odii et qui facilius dissimularet gaudium 
quam metum. Satis constabat lecto testamente) Agricolae, quo 
coheredem optimae uxori et piissimae filiae Domitianum scripsit, 
laetatum eum velut honore iudicioquc. Tam caeca et corrupta 5 
mens assiduis adulationibus erat, ut nesciret a bono patre non 
scribi heredera nisi malum principem. 

44. Natus erat Agricola Gaio Caesare iterum consule Idibus 
Iuniis: excessit quinto et quinquagesimo anno, decumo Galendas 
Septembres Collega Priscoque consulibus. Quod si habitum io 
quoque eius posteri noscere velint, decentior quain sublimior 
fuit; nihil motus et impetus in vultu: gratia oris supererat. 
Bonuin virum facile crederes, magnum libenter. Et ipse qui- 
dem, quamquam medio in spatio integrae aetatis ereptus, 
quantum ad gloriam, longissimum aevum peregit. Quippe et 15 
vera bona, quae in virtutibus sita sunt, impleverat et consu- 
lari ac triumphalibus ornamentis praedito quid aliud adstruere 
fortuna poterat? Opibus nimiis non gaudebat; speciosae conti- 
gerant. Filia atque uxore superstitibus potest videri etiam 
beatus incolumi dignitate, florente fama, sal vis adfinitatibus et 20 
amicitiis futura effugisse. Nam sicuti non licuit durare in hanc 
beatissimi saeculi lucem ac principem Traianum videre, quod 
augurio yotisque apud conscias aures ominabatur, ita festinatae 



1. habitu Emesti — animo; 8. iterum Nipperdey — ter; 
9. quinto Idem — sexto; 16. sunt ommt B; 18. speciosae 
non contigerant {in marg. speciosae contigerant) A — spetiose 
non contigerant B; 21. non licuit âuppl, Quickerat. 



12. nihil motus et impetus i. e. 
vultu nullum animi affectum prae 
se tulit. — nihil impetus in uultu (in 
marg. metus) A — nihil metus et 
impetus B. 

23. conscias aures i. e. amicas 
et familiares; cf. Germ. 10 se sa- 
cerdotes enim ministros deorum , illos 
(ac. equos) conscias (se. deorum) 
putant. — Ann. I. 31 non unus 



haec nec apud trepidas mili- 

turn aures; IV. 29 addiderat quae- 
dam contumacius quam tutum apud 
aures superbas; Horat. Carm. Sec. 71 
(Diana) votis puerorum amicas ap- 
plicet aures. — Libri: nras aures; 
si nostras vitio careret, omnino 
scripsisset Tacitus inverso ordine 
aures nostras. At ipse Tacitus per 
ultimos Agricolae annos ez urbe 

morţi s grande solacium fuit evasisse postremum illud tempus, 

quo Domitianus non iam per intervalla ac spiramenta tempo- 

rum, sed continuo et velut uno ductu rem publicam exhausit. 

45. Non vidit Agricola obsessam curiam et clausum armis 

5 senatum et eadem strage tot consularium caedes, tot nobilissi- 
marum feminarum exilia et fugas. Una adhuc victoria Carus 
Metius censebatur et intra Albanam arcem sententia Messalini 
strepebat et Massa Baebius turn reus erat: inox nostrae duxere 
Helvidium in carcerem manus, nos Maurici Rusticique divisus 

10 noarii* nos innocenti sanguine Senecio perfudit. Nero tamen 
subtraxit oculos suos iussitque scelera, non spectavit: praecipua 
sub Domitiano miseriarum pars erat videre et aspici, cum 
suspiria nostra subscriberentur , cum denotandis tot hominum 
palloribu8 sufficeret saevus iile vultus et rubor, quo se contra 

15 pudorem muniebat. 

Tu vero felix , Agricola , non vitae tantum claritate sed etiam 



3. ductu (TOrville — ictu; 4. clusum A — clausum B; 
6. Carus Metius Uhenanus — charus (clarus B) mitius; 7. ar- 
cem (villam in marg.) A — arcem B; 8. iam turn A — turn 
B; 11. nos Maurici Kusticique divisus Baehrens — Nos mau- 
rici Rusticique uisus (in marg. habet A: Nos Mauriciu Rusticu- 
que diuisimus); 14. quo Lipsius — a quo. 



afuit, cf. infra c. 45 nobis tam Ion- 
gae absentiae condicione ante qua- 
driennium amissus es, 

1. solatium fuit i. e. nobis su- 
perstitibus et postrema Domitiani 
principatus tempora videntibus 
grande tune solatium fuit, eum 
temporum illorum miserias evasisse. 
Eum omissum est , ut saepius , comp. 
Boetticher Lex. Tac. p. 383. — 
Libri: solatium tulit Recte Peerl- 
kamp an notat (p. 202 Ed. II): 
»Moriens secum fert solatium peti- 
tum ex re aliqua, quam sentit et 



videt, non quae post mortem illius 
accidit." 

10. nos Maurici Rusticique divisus 
noxii, nos innocenti, Cf. Ann. V. 
11 noxium coniurationis. — Saepius 
genitivi casus significatione diverşi 
a Tacito iunguntur; cf. Hist. III. 10 
proditionis ir a militum; Ann. XII. 26 
nemo adeo expers misericordiae fuit, 
quem non Britannici fortunae maeror 
adficeret — Libri: nos m. R. uisus. 
nos innocenti. In nosin latere con - 
icio noxii. 



cap. 44-46. 39 

opportunitate mortis. Ut perhibent qui interfuerunt novissimis 
serinonibus tuia, constans et libens fatum excepisti, taDiquam 
pro virili portione innocentiam principi donarea. Sed mihi fili- 
aeque tuae praeter aeerbitatem parentis erepti auget maestitiam, 
quod adsidere valetudini, fovere deficientem , satiari vultu com- 5 
plexuque non contigit. Excepissemus certe mandata vocesque , 
quas penitus animo figeremus. Noster hic dolor, nostrum vul- 
nus, nobis tam longae absentiae condicione ante quadriennium 
amissus es. Omnia sine dubio, optime parentum, adsidente 
amantissima uxore superfaere morituro: paucioribus tamen la- 10 
crimis comploratas es et novissima in luce desideravere aliquid 
oculi tui. 

46. Si quis piorum manibus locus , si , ut sapientibus placet, 
non cum corpore extinguuntur magnae animae, placide quiescas, 
nosque et domum tuam ab infirm o desiderio et muliebribus 15 
lamentis ad contemplationem virtutum tuarum vocea, quas ne- 
que lugeri neque plângi fas est. Âemulatione te potius et, si 
natura suppeditet, similitudine colamus: is verus honos, ea 
coniunctissimi cuiusque pietas. Id filiae quoque uxorique prae- 
ceperim , sic patris , sic mariti memoriam venerări , ut omnia 20 
facta dictaque eius secum revolvant, formamque ac figuram animi 
magis quam corporis complectantur , non quia interdicendum 
putem imaginibus quae marmore aut aere finguntur, sed, ut 



1. perhibent Puteolanus — perhiberent; 6. excepissemus 
Pickena — excepissem; 8. nobis omisit B; tam longae (in marg. 
turn) A — tam nostrae B; 9. es Uhencmus — est; 11. com- 
positus es A in margine \ 15. et suppl. UrlicAs; muliebribus A 
— mulieribus B; 17. temporalibus laudibus, quae leguntur in- 
ter potius et et, eorpunxit Baekrens) 18. similitudine H, Gro- 
lius — militum A — multum B; colamus Muretus — deco- 
ramus; 21. formamque Muretus — famamque; 22. interdicen- 
dum Ursinus — intercedendum. 



S.JUiaeque tuae. — Libri Jiliaeque 
eius. 

10. morituro. De pronominis 



tibi ellipsi vid. Boetticher L. T. p. 
383. — Libri ho nori tuo. 

17. âemulatione. — Libri ad- 
1 miratione. 

vultus hominum , ita simulacra vultus imbecilla ac mortalia 
sunt. forma mentis aeterna, quam tenere et exprimere non per 
alienam materiam et artera, sed tuis ipse moribus possis. Sie 
quidquid in Agricola amavimus, quidquid miraţi sumus manet 
5 mansurumque est in animis hominum , in aeternitate temporum. 
Nam multos fama rerura celebres velut inglorios et ignobiles 
oblivio obruet: Agricola posterităţi narratus et traditus super- 
stes erit. 



1. imbecilla A — imbecillia B; 3. Sic suppl. Baehren%\ 
6. Nam multos fama rerum Baekrens (qui pro veterum legi 
iubeţ notos) — fama rerum : Nam multos. 



4. in Agricola, — Libri ex Agri- 
cola, 

6. fama rerum cel eb re »; Cf. Hist. 



II. 4 nomen dispari fama celebre, — 
Libri : fama rerum .... ueterum. 

